Nove opcije za automatizaciju za seriju imagePRESS C10010VP - Biznis i Finansije\nHome\tPromo\tNove opcije za automatizaciju za seriju imagePRESS C10010VP\nCanon Europe predstavlja dve nove napredne opcije za automatizaciju – Sensing Unit i Inspection Unit – za digitalnu štamparsku mašinu u boji serije imagePRESS C10010VP. Puštanje ovih jedinica u prodaju pruža dodatnu podršku klijentima u okruženjima štamparske produkcije kako bi dosledno postizali najkvalitetniji odštampani materijal, za manje vremena i bez ručne intervencije operatera.\nPovećavajući vremensku efikasnost time što uklanja potrebu za ručnom kalibracijom, novi modul Sensing Unit nadgleda registraciju od napred ka nazad i tonalitet boja pre i tokom štampanja, automatski ih podešavajući u letu da bi osigurao doslednost sa postavkama zadatka, od prvog do poslednjeg lista. Ovo podešavanje u realnom vremenu, sa referencom na odštampani medij, dodaje na visok nivo kontrole boja na remenu za prenos slike koji pruža Multi D.A.T tehnologija, što je standardna karakteristika serije imagePRESS C10010VP.\nKlijentima koji žele da eliminišu ručnu inspekciju prema određenim kriterijumima, novi modul Inspection Unit pruža značajnu mogućnost za automatizaciju. Uređaj pregleda svaku odštampanu stranicu u potrazi za problemima poput izobličenja, a identifikuje i nedostatke poput pruga ili prljavštine na mediju. Klijenti mogu da odaberu odbacivanje i automatsko ponovno štampanje neispravnih stranica, kako bi dobili savršen otisak bez ugrožavanja produktivnosti. Alternativno, neispravne stranice mogu da se odbace bez ponovnog štampanja ili operater može jednostavno da dobije evidenciju stranica koje nisu u skladu s unapred postavljenim merilima kvaliteta.\nInspection Unit može da uoči nedostatke čak do prečnika od 0,2 mm bez uticanja na produktivnost, a nivoi osetljivosti mogu da se prilagode specifičnim potrebama svakog posla. Operater može da definiše do 64 zone na svakoj stranici koje će se proveravati prema kriterijumima inspekcije, a svaka od njih sa devet mogućih nivoa osetljivosti. Na primer, viši standard kvaliteta je moguće postaviti za logotipe kompanije, kritične slike proizvoda i ljudska lica, uz manje strogu kontrolu za pozadinske slike.\nOva dva nova modula za automatizaciju mogu da se odaberu pojedinačno ili u kombinaciji i kompatibilni su sa postojećim mašinama serije C10010VP. S oba može da se upravlja pomoću PRISMAsync ili Fiery kontrolera.\nMathew Faulkner, viši marketing menadžer za EMEA za profesionalnu štampu u kompaniji Canon Europe, komentariše: „Serija imagePRESS C10010VP već postavlja najviše standarde kvaliteta i produktivnosti, ispunjavajući očekivanja čak i najzahtevnijih kupaca štampe. Ovi novi uređaji uklanjaju potrebu za bilo kakvom ručnom kalibracijom i inspekcijom koja bi zahtevala dodatno ulaganje vremena, vizuelnie provere i subjektivne procene.“\n„Razvoj ovih opcija za automatizaciju pokazuje da slušamo i odgovaramo na potrebe naših klijenata. Znamo koliko je efikasnost važna za naše klijente, pa zbog toga oni sada imaju mogućnost da potpuno automatizuju ove procese inspekcije i kalibracije. To im daje samopouzdanje da proizvode besprekorne otiske i da preusmere zaposlene i stručnost na druge oblasti sa dodatnom vrednosti. Pomoću ovih novih tehnologija naši klijenti mogu da povećaju svoju produktivnost i profitabilnost, kao i da smanje skupe ponovljene otiske i otpad, skrate vreme izvršavanja posla i da usmere veštine operatera tamo gde one dodaju najveću vrednost.“\nAvaya rešenja i prediktivna analitika pružaju unapređeno iskustvo i korisnicima i zaposlenima


Aktuelnosti Archives - Page 79 of 121 - Fondacija Srpski legat\nUmro je glumac Jovan Janićijević Burduš\nNa današnji dan, 26. februara 1992. godine u Beogradu je umro glumac Jovan Janićijević Burduš. Rođen je 18. maja 1932. godine u selu Maskare kod Varvarina, ali se porodica ubrzo, dok je još bio mali, preselila u Beograd, gde je otac dobio posao. Tu je proveo detinjstvo, okupaciju tokom Drugog\nNa današnji dan, 24. februara 1954. godine zvanično je osnovan Klub studenata tehnike – KST u Beogradu. Nezvanično je počeo da radi dve godine ranije, kao Klub studenata arhitektonskog, građevinskog i elektrotehničkog fakulteta. Do 1962. je funkcionisao amaterski, kada je počeo ozbiljnije da se bavi ogranizovanjem kulturnog i zabavnog života\nUmro je novinar i publicista Dimitrije Mita Cenić\nNa današnji dan, 21. februara 1888. godine umro je novinar i publicista Dimitrije Mita Cenić. Rođen je 29. septembra 1851. godine i poticao je iz ugledne beogradske porodice, a još u mladosti postao je sledbenik Svetozara Markovića, čijim je pogledima i shvatanjima ostao dosledan čitavog života. Markovićevoj socijalističkoj grupi pristupio\nRođen je pesnik Milorad Mitrović\nNa današnji dan, 20. februara 1867.godine u Beogradu je rođen pravnik i pesnik Milorad Mitrović. Nakon osnovne škole, gimnazije i pravnog fakulteta Velike škole, radio je kao pisar u Užicu, bio činovnik u više mesta i sekretar Apelacionog suda. Takođe je pisao pesme i sarađivao sa mnogim listovima. Objavio je\nUmro je političar, diplomata, filolog i istoričar Stojan Novaković\nNa današnji dan, 18. februara 1915. godine u Nišu je umro naučnik, državnik i akademik Stojan Novaković. Rođen je 1. novembra 1842. godine u Šapcu, a nakon niže gimnazije u rodnom gradu, te više i Liceja u Beogradu, 1865. godine je postavljen za profesora gimnazije i izabran za člana Srpskog\nStreljani su stanovnici Bojnika i Dragovca\nNa današnji dan, 17. februara 1942. godine, tokom Drugog svetskog rata, Bugari su streljali više od 500 žitelja Bojnika i Dragovca, što je u odnosu na broj stanovnika bio najmasovniji masakr u Drugom svetskom ratu. Naime, nekoliko dana ranije jedna partizanska četa je tokom noći napala i ubila stotinak bugarskih\nRođena je kompozitorka i pijanistkinja Ksenija Zečević\nNa današnji dan, 16. februara 1956. godine u Zadru je rođena kompozitorka i pijanistkinja Ksenija Zečević. Prvu kompoziciju je napisala sa nepunih pet godina, a sa deset joj je prvi put izvedena jedna kompozicija. Diplomirala je i magistrirala na Fakultetu muzičke umetnosti u Beogradu i potom specijalizirala u Parizu i\nPočeo je domaći civilni vazdušni saobraćaj\nNa današnji dan, 15. februara 1928. godine, na liniji Beograd‒Zagreb, obavljen je prvi promotivni let prve domaće avio kompanije Aeroput, osnovane prethodne godine u Beogradu. Avion tipa Potez 29/2, registarskih oznaka X-SECD, pod nazivom Beograd, poleteo je sa Vazdušnog pristaništa Beograd, kod Zemuna, oko 9 časova ujutru. Piloti su bili direktor\nVERSKI I ISTORIJSKI ZNAČAJ SRETENJA\nČetrdeset dana po rođenju dete je bilo nošeno u hram da se posveti Bogu po zakonu Mojsejevom. Tako je i Gospod naš Isus Hristos bio odnesen u Jerusalimski hram da se posveti Bogu, a Marija da se očisti. Tada se u hramu pojaviše dve čudnovate ličnosti, starac Simeon, koji imaše\nDonet je „Sretenjski ustav“\nNa današnji dan, 14. februara 1835. godine (2. februara po julijanskom kalendaru), izglasan je takozvani Sretenjski ustav. Neposredni povod za njegovo donošenje bila je knez Miletina buna, zbog koje je knez Miloš bio primoran da sazove Narodnu skupštinu radi razgovora o daljoj organizaciji Srbije. Ustav je u demokratsko-liberalnom duhu, u\nRođen je košarkaš i trener Bogdan Tanjević\nNa današnji dan, 13. februara 1947. godine u Pljevljima je rođen košarkaš i trener Bogdan Tanjević. Još pre osnovne škole sa porodicom se preselio u Sarajevo, odakle je nakon srednje škole otišao na studije u Beograd. Košarku je igrao u sarajevskom Željezničaru i OKK Beograd, a desetak puta je nastupio\nNa današnji dan, 12. februara (po nekim izvorima dva dana ranije) 1920. godine u Beogradu je preminuo slikar Kosta Miličević. Rođen je juna 1877. godine u Vracu kod Skadra, a po dolasku u Beograd slikarstvo je prvo učio u školi Kirila Kutlika, pa potom studirao na akademijama u Pragu, Beču\nRođen je pesnik, pravnik i političar Jovan Subotić\nNa današnji dan, 11. februara 1817. godine u Dobrincima rođen je pesnik, pravnik i političar Jovan Subotić. Nakon osnovne škole u rodnom mestu i gimnazije u Karlovcima, studirao je filozofiju u Segedinu i prava u Pešti i završio i jedne i druge studije do 1840. godine. U Pešti je potom\nRođen je vajar Živojin Lukić\nNa današnji dan, 10. februra 1889. godine u Beogradu je rođen vajar Živojin Lukić. Nakon školovanja u beogradskoj Umetničko-zanatskoj školi i u Moskvi od 1909. do 1913. godine, te učestvovanja u Prvom svetskom ratu, prelasku preko Albanije i rada kao slikar Vrhovne komande, kralj Petar ga je 1918. godine poslao\nUmro je novinar i voditelj Milovan Ilić Minimaks\nNa današnji dan, 9. februara 2005. godine u Padovi je umro novinar i voditelj Milovan Ilić Minimaks. Rođen je 5. novembra 1938. godine u Lipnici, a nakon osnovne i srednje škole koje je završio u Kragujevcu, u Beogradu je upisao Pravni fakultet. Radio je prvo u listu Jež, a potom\nRođena je primabalerina i koreograf Lidija Pilipenko\nNa današnji dan, 8. februara 1938. godine u Lapovu je rođena primabalerina Narodnog pozorišta u Beogradu i koreograf Lidija Pilipenko. Iako još bez završene Baletske škole Lujo Davičo, dobijala je značajne deonice u baletima beogradskog Narodnog pozorišta, u kome je po završenoj školi dobila potom i stalni angažman. Kao stipendista\n1 … 76 77 78 79 80 81 82 … 121


Neverovatne scene zadesile su španski fudbal usred velike snežne oluje koja je pogodila tu zemlju.\nTako je zabeleženo da su fudbaleri Rajo Valjekana, koji su pošli na gostovanje Mirandesu u drugoj ligi - morali da izađu iz autobusa i počnu da sami sklanjaju snegom zavejane automobile sa auto-puta.\nA to uopšte nije sve.\nReal Madrid, koji je krenuo na gostovanje Osasuni, nije mogao da obavi avio-let ka Pamploni u zakazano vreme.\nČak dva sata su igrači i stručni štab čekali da se dobije "zeleno svetlo" za večernji polazak, a tek posle mnogo neizvesnosti pista je nekako očišćena od snežnog nanosa, pa su Luka Jović i ostatak "kraljevića" poleteli gde su se i uputili.\nZa razliku od njih, avion koji je dolazio u Madrid, a koji je prevozio ekspediciju Atletik Bilbaa - nije mogao da sleti u špansku prestonicu iz pomenutih razloga.\nLetelica je kružila nad aerodromom Barahas, a onda joj je iz kontrole leta poručeno da se vrati nazad u Bilbao, pa je pravo pitanje da li će sutra taj klub moći da nastupi na gostovanju madridskom Atletiku.


source.ba | Sutra evropska konferencija o univerzalnoj standardizaciji prakticiranja hidžame\nEvropska konferencija o hidžami, koja će 21. maja ove godine biti održana u Gazi Husrev-begovoj biblioteci u Sarajevu pod nazivom “Univerzalna standardizacija prakticiranja hidžame”, okupit će medicinske stručnjake, doktore i profesore s medicinskih univerziteta iz regije, Evrope i Azije koji će pružiti medicinske stručne radove o efikasnosti hidžame.\nOve namirnice vam pomažu da smanjite osjećaj gladi\nPrvi evropski simpozij o hidžami održan je prije 16 godina, a učesnici su, postavljajući naučne temelje hidžame, široj akademskoj javnosti prezentirali zdravstvene aspekte koje hidžama ima za preventivu i očuvanje zdravlja.\nKao specijalista neurohirurgije, dr. Merim Omerhodžić se proteklih 16 godina posvetio afirmaciji i popularizaciji te medicinske metode, te su je, s medicinskim profesionalcima, približili kao efikasnu i učinkovitu. Osnovali su Međunarodno udruženje za izučavanje hidžame, čiji je suosnivač i dr. Omerhodžić zajedno sa univerzitetskim profesorima medicinskih fakulteta iz Egipta, Saudijske Arabije, Turske i Velike Britanije.\nStoga je radna grupa Međunarodnog udruženja za izučavanje hidžame odlučila da organizuje međunarodni naučni skup, a vrhunski stručnjaci su izrazili želju da taj događaj bude organiziran u Sarajevu.\nNa naučnoj konferenciji 21. maja će profesori s univerziteta medicinskih nauka Suleyman Ersoy iz Turske, Mohamed Reda Awad i Mohamed Youssef Seleem iz Egipta, Hussein Nag Pain Ujedinjenog Kraljevstva, te profesori iz Saudijske Arabije, država regije i BiH, pružiti medicinski dokazane stručne radove o efikasnosti te metode. Organizator 2. Evropske konferencije o hidžami je Udruženja Zdravlje Bosne i International Group for Studying Hijama uz suorganizaciju Udruženja Integrativne medicine u BiH.\nTokom trajanja naučnog skupa, od 21. do 23. maja bit će organizirana i edukacija za doktore medicine.\nTagovi: NAUČNI SKUPNAJAVAHIDŽAMAZDRAVLJE


"Želim mu mnogo sreće šta god bude odlučio da radi u budućnosti. Siguran sam da će biti pravi fenomen, kao što je bio i tokom igračke karijere. Ronaldo je najbolji igrač koga sam gledao. Širom planete ljudi stalno pričaju o Peleu i Ronaldu", rekao je sadašnji reprezentativac Brazila Kaka.\nBivši selektor Brazila Karlos Alberto Pareira rekao je da je tužan zbog Ronaldove odluke.\n"Ne pričamo o bilo kome, već o jednom od najboljih fudbalera svih vremena. Verovatno je medju pet najboljih u istoriji ovog sporta", rekao je Pareira.\nRonaldov bivši saigrač iz reprezentacije, Ronaldinjo, istakao je da se radi o "fudbaleru koji je svima bio uzor i značio je mnogo ovom sportu".\nRonaldo i Ronaldinjo su 2002. bili u sastavu koji je osvojio titulu prvaka sveta. Osam godina ranije, na početku karijere u nacionalnom timu, Ronaldo je igrao sa Romarijom, "karioke" su i tada bile najbolje na Mondijalu.\n"Stvarno će mi nedostajati. Više nećemo biti u prilici da gledamo jednog najboljih igrača u istoriji fudbala", naveo je Romario.\nPredsednica Brazila Dilma Rusef ocenila je da je Ronaldo učinio mnogo za svoju zemlju.\n"Svi Brazilci će mu večno biti zahvalni, jer uradio mnogo za sportski ugled naše zemlje. On je zaista fenomen", istakla je predsednica Brazila.\nRonaldo je juče saopštio da se povlači iz fudbala zbog zdravstvenih problema, nakon 18-godišnje profesionalne karijere.\nOn je istakao da se neće potpuno povući iz fudbala, jer želi da se posveti radu u sopstvenoj agenciji za sportski marketing i da pomogne dojučerašnjem klubu Korintijansu.\n"Biću neka vrsta ambasadora, pomoći ću Korintijansu da privuče novac i sponzore i promovisaću klub u inostranstvu", rekao je Ronaldo.\nBrazilac je najavio i osnivanje fondacije koja će pomagati siromašnoj deci u Rio de Žaneiru. Ronaldo je u karijeri igrao za brazilske timove Kruzeiro i Korintijans, holandski PSV, španske Barselonu i Real Madrid i italijanske Inter i Milan.


Ruska Federacija veliki partner i u bezbednosnom smislu\nMinistar unutrašnjih poslova u Vladi Republike Srbije Aleksandar Vulin ocenio je danas svoju nedavnu radnu posetu Ruskoj Federaciji kao veoma uspešnu, istakavši da je ta zemlja naš veliki partner i u bezbednosnom smislu.\nVulin je, gostujući u Jutarnjem dnevniku Radio-televizije Srbije, rekao da je imao priliku da razgovara sa svim visokim zvaničnicima u tamošnjem bezbednosnom sektoru – od sekretara Saveta bezbednosti Nikolaja Patruševa, koji je prvi bezbednjak Ruske Federacije, preko Ministarstva unutrašnjih poslova, Ministarstva za vanredne situacije i komandanta Rosgvardije.\nSastao sam se sa svima koji nešto znače u bezbednosti Ruske Federacije i svi su dali mogućnost Srbiji da ostvarimo bolju i snažniju saradnju. Vrlo sam ponosan i na odnos domaćina prema nama, koji je takav zahvaljujući ličnim odnosima predsednika Vladimira Putina i Aleksandra Vučića, istakao je on.\nMinistar je, takođe, ocenio da je veoma važno da se bezbednosni sistemi Srbije i Ruske Federacije umrežavaju, i najavio da će u Srbiju na jesen doći Rosgvardija.\nTo je neka vrsta unutrašnje vojske u Ruskoj Federaciji, njihova elitna formacija, koja broji preko 300.000 ljudi, imaju čitave armije, ali nas uvažavaju kao potpuno ravnopravnog partnera i sa velikim zadovoljstvom su se odazvali našem pozivu. Učićemo, spremaćemo se, vežbaćemo, poručio je Vulin.\nOn je, govoreći o novim detaljima istrage u vezi sa kriminalnim klanom Belivuk–Miljković, rekao da su na teritoriji Beograda pronađene nove lokacije koje su koristili pripadnici ove kriminalne grupe.\nOtkriveno je više mesta i lokacija na području Beograda gde su se oni skrivali i odlagali svoje stvari i novac, ali i koje su koristili za sakrivanje pripadnika klana kada izvrše neki zločin, naveo je on.\nPrema njegovim rečima, razbijanjem kriminalne grupe Belivuk–Miljković slomljen je najsuroviji i najorganizovaniji kriminalni klan.\nBiće novih hapšenja kada su u pitanju organizovani kriminal i visoka korupcija i, naravno, sve će to biti sprovedeno u skladu sa zakonom, najavio je ministar.


finala – Navijaci\nHome > Posts tagged "finala"\nKup Srbije – Partizan zaboravio na derbi, pobeda za osminu finala!\nEkipa Partizana je uz manje poteškoće stigla do osmine finala Kupa Srbije pošto je danas na svom terenu savladala Bačku rezultatom 2:0 (1:0).Strelac jedinog pogotka u prvom poluvremenu bio je Lazar Pavlović i to već u sedmom minutu, kada je pokupio odbitak, namestio se\nKup Srbije – Napredak prvi u osmini finala\n- Oktober 20, 2020 Oktober 20, 2020 08\nFudbaleri Napretka plasirali su se danas u osminu finala Kupa Srbije. Napredak je u prvoj utakmici šesnaestine finala u Kruševcu sa 2:1 pobedio ekipu Žarkova. Kočić i Milošev su bili strelci za domaći tim.Ostale utakmice igraće se sutra, osim duela Crvene zvezde i\n- Oktober 17, 2020 Oktober 17, 2020 08\nKecmanović u osmini finala turnira u Sankt Petersburgu\n- Oktober 13, 2020 Oktober 13, 2020 05\nSrpski teniser Miomir Kecmanović plasirao se danas u osminu finala turnira u Sankt Petersburgu, pošto je pobedio Kazahstanca Mihaila Kukuškina posle dva seta sa 6:3, 7:6. Kecmanović, 41. igrač sveta, do pobede protiv 88. igrača sveta stigao je za sat i 37 minuta\n“HTEO JE DA UDARI DETE, ON JE DIVLJAK” Neverovatni NAPADI na Novaka zbog ovog detalja iz finala i VIKANJA na dečaka sa lopticama\n- Oktober 12, 2020 Oktober 12, 2020 06\nFEDERER SE JAVIO ODMAH POSLE FINALA I NIJE POMENUO NOVAKA Rodžer se obratio samo PRIJATELJU I “ISKLJUČIO” Đokovića iz rivalstva


Tegeltija očekuje da poslodavci prijave radnike koji rade na crno – mojKontakt portal – Radio Televizija Kontakt\nTegeltija: Očekujem da Srpska danas dobije budžet\nTegeltija je istakao da je neophodan i efikasniji rad kontrolnih organa.\n“Predložićemo da dođe do smanjenja zbirne stope opterećenja rada sa 33 na 31,6 odsto”, rekao je Tegeltija za “Glas Srpske” i dodao da će biti predloženo povećanje poreza na potrošnju na osnovu čega će biti nadoknađen najveći dio gubitka po osnovu doprinosa.\nOn je uvjeren da će na nivou BiH biti podrške za izmjene Zakona o akcizama kojim bi dio prihoda od akciza za duvan i alkohol išao u zdravstvo, iako Vlada ne planira da iz akciza pokrije gubitak prihoda Fonda zdravstvenog osiguranja, već da obezbijedi dodatna sredstva za liječenja izazvana konzumiranjem alkohola i duvana.\n“Od toga koliko ćemo korigovati akcize zavisi i koliko će biti sredstava, ali mislimo da se malim korekcijama Fondu može obezbijediti između 35 i 40 miliona KM”, naveo je Tegeltija.\nOn je podsjetio da je krajem 2013. godine uveden neoporezivi dio plate od 200 KM, na osnovu čega je privredi ostalo oko 80 miliona KM, a da će na osnovu smanjenja doprinosa dobiti dodatna 53 miliona KM, te da Vlada očekuje da ta sredstva budu utrošena, prije svega, na tehnološko unapređenje proizvodnje da bi bila obezbijeđena konkurentnost, povećana proizvodnja i broj zaposlenih.\n“Pokušavamo već duže vrijeme da uvedemo nižu stopu PDV-a na osnovne životne namirnice, na lijekove i drugu užu grupu proizvoda, ali do sada nismo imali saglasnost FBiH. Opredijeljeni smo da povlašćena stopa treba da se kreće na nivou 50 odsto opšte stope za koju još nismo donijeli odluku kolika bi mogla biti”, istakao je Tegeltija.\nMinistar finansija je rekao da će biti predložena jedinstvena stopa poreza na nepokretnosti od 0,25 odsto da bi bile izbjegnute slabosti čestih promjena, te da se nižom stopom od 0,20 odsto oporezuju objekti koji se koriste za proizvodnju.\nOn je dodao da će radna grupa koja se bavi unapređenjem kontrole rada i analizom svega što utiče na rad kontrolnih organa Vladi u martu predložiti program sprečavanja sive ekonomije unutar koga će biti sve mjere koje se tiču i rada Poreske uprave i inspekcijskih organa.\nKrenuli u Siriju, uhapšeni na sarajevskom aerodromu


EMI odustala od prodaje studija Ebi roud - Scena - Dnevni list Danas\nPočetna » Scena » EMI odustala od prodaje studija Ebi roud\nDiskografska kuća EMI neće prodati muzički studio Ebi roud u kojem su nekada snimali Bitlsi, saopštila je ta kompanija posle mnogobrojnih kritika njene odluke o prodaji jedne od vodećih turističkih atrakcija Londona.\n0Piše: Beta 22. februara 2010. 20.33\n– Sredinom 2009. dobili smo ponudu za kupovinu Ebi rouda vrednu više od 30 miliona funti (34 miliona evra), ali je ona potom odbijena pošto mislimo da Ebi roud treba da ostane u rukama kuće EMI – navela je u saopštenju britanska diskografska kuća. Kompanija navodi da vodi pregovore sa „zainteresovanim i odgovarajućom trećom stranom“ o projektu ulaganja novog kapitala.\nLjubitelji muzike burno su reagovali kada je kompanija EMI prošle sedmice saopštila da razmatra mogućnost prodaje studija. Pol Mekartni je izrazio nadu da će Ebi roud biti spasen, a organizacija Nešenel trast, koja vodi brigu o baštini, najavila je pokretanje kampanje za spas studija. Bitlsi su većinu albuma snimili u Ebi roudu, a pešački prelaz ispred studija ovekovečen je na omotu njihovog poslednjeg studijskog albuma „Abbey Road“ iz 1969.\nEbi Roud: 50 godina fotografije sa omota albuma Bitlsa\nEbi Roud pod zaštitom države


Ružić na Svetskom forumu u Londonu o obrazovnom sistemu u Srbiji – BALKAN TV NOVI SAD\nHomeDruštvoRužić na Svetskom forumu u Londonu o obrazovnom sistemu u Srbiji\n24/05/2022Redakcija BALKAN TVDruštvo, Vesti0\nMinistar prosvete Branko Ružić izjavio je da obrazovni sistem Srbije podržava ekonomski rast zemlje stvaranjem okruženja u kome učenici od najranijih uzrasta uče o savremenim tehnologijama i njihovim potencijalima, saopšteno je iz ministarstva.\n„U tom smeru i oblikujemo naše obrazovne strategije, jer smo uvereni, a dobili smo i dosta dokaza tokom pandemije, da je učešće inovacija u obrazovnom procesu od vitalnog značaja za njegov dinamičan razvoj. Takođe, važna je i kompatibilnost obrazovanja sa potrebama naših učenika i studenata, ali da potrebama privrednog okruženja“, naveo je Ružić.\nRužić je na rekao da su tokom pandemije kovida-19 „svi mogli da shvate prednosti digitalizacije“ kada je, kako je naveo, tradicionalno obrazovanje zamenjeno učenjem na daljinu.\n„Nismo propustili nijedan nastavni dan, niti je bilo kašnjenja kada je u pitanju ispunjavanje nastavnih planova i programa na svim nivoima obrazovanja“, kazao je Ružić.


REGION Nakon dugih pregovora\nMiro Cerar novi ministar vanjskih poslova\nPredsjednici pet slovenskih stranaka liberalnog centra i ljevice potpisali su u srijedu koalicijski sporazum o saradnji u budućoj vladi koju će voditi mandatar Marjan Šarec (LMŠ).\nSporazum su, uz Šarca, čija stranka u Parlamentu ima 13 mandata, potpisali predsjednik Stranke modernog centra (SMC) Miro Cerar, predsjednik Socijalnih demokrata (SD) Dejan Židan, predsjednik Demokratske stranke umirovljenika (DESUS) Karl Erjavec i bivša premijerka Alenka Bratušek, koja vodi istoimenu stranku SAB (Stranka Alenke Bratušek).\nŠarec je, nakon potpisivanja sporazuma, kazao kako svaki od koalicijskih partnera u budućoj vladi ima iskrenu namjeru da "učini nešto dobro za Sloveniju", no da Vladu na tom putu čekaju napori i teški izazovi.\nU slovenskom parlamentu s 90 zastupničkih mjesta pet stranaka koje učestvuju u budućoj vladi imaju 43 zastupnika pa je vlada formalno manjinska, što se dogodilo prvi put od osamostaljenja države. Parlamentarnu većinu osigurat će joj na temelju posebnog partnerskog protokola opoziciona stranka Ljevica (L), koja je odlučila da u Vladu neće ući.\nŠarec je, u izjavi za novinare nakon potpisivanja koalicijskog sporazuma, rekao da je zadovoljan što su tromjesečni razgovori o formiranju većinske koalicije na kraju urodili plodom. Odbacio je kritike da njegova vlada zbog velikog broja stranaka u koaliciji neće biti stabilna i učinkovita i da neće biti dugog vijeka.\n- Vjerujem da smo danas svi postigli ono što smo željeli i da će Vlada u roku dvije sedmice početi djelovati - rekao je.\nSlovenski analitičari navode da će prioritet nove vlade biti sređivanje stanja u javnom zdravstvu te da ju već na jesen čekaju teški pregovori sa sindikatima javnog sektora koji su proljetos štrajkali, a očekuju veće povećanje plaća, što im je obećala prijašnja vlada.\nPrema mišljenju analitičara, na planu vanjske i evropske politike od nove vlade ne očekuju se bitne promjene, prenosi Hina.\nNezadovoljstvo nekih privrednici, osobito privatnih poduzetnika, izazvale su najave nove koalicije o poreznoj reformi u okviru koje bi se među ostalim znatno povećali porezi na dobit iz kapitala, na dividende, nekretnine i štednju.\nŠarec će, prema najavama u petak u Parlament i formalno uložiti listu ministarskih kandidata, kako bi iduće sedmice bili ispitani na odgovarajućim parlamentarnim odborima, a glasovanje o novoj vladi predviđa se za 13. septembar.\nKako se očekuje, u novoj vladi dosadašnji premijer Miro Cerar bit će ministar vanjskih poslova, dosadašnji šef diplomtije Karl Erjavec ministar odbrane, bivša premijerka Alenka Bratušek ministrica infrastrukture, a prvak socijaldemokrata i dosadašnji ministar poljoprivrede Dejan Židan već je izabran za predsjednika novog parlamenta.\nSlovenija Vlada Marjan Šarec\nProizvođači mlijeka iz Bosne i Hercegovine u radnoj posjeti Sloveniji


FBiH: U protekla 24 sata registrirano 1.070 slučajeva COVID-19, prijavljena 44 smrtna ishoda - Federalno ministarstvo zdravstva: COVID19\nFBiH: U protekla 24 sata registrirano 1.070 slučajeva COVID-19, prijavljena 44 smrtna ishoda\nObjavljeno: 23.03.2021 ; Ažurirano: 23.03.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 3.895 uzoraka, od kojih je 1.070 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 515.615 uzoraka, a COVID-19 je potvrđen kod 102.516 osoba. Zaključno s današnjim danom, u Federaciji BiH je evidentiran oporavak 85.372 pacijenta. U protekla 24 sata evidentiran je oporavak 715 pacijenata. Trenutno je aktivno 13.819 slučajeva COVID-19.\nU protekla 24h, Zavodu za javno zdravstvo Federacije BiH prijavljena su 44 smrtna ishoda. S današnjim danom, broj smrtnih ishoda na području Federacije BiH je 3.325.


Šef Pentagona postavio ultimatum NATO-u - Sputnjik Srbija\n20:49 15.02.2017 (osveženo 19:52 10.10.2017) Preuzmite kraći link\nNovi ministar odbrane SAD Džejms Matis na sastanku šefova vojnih resora zemalja NATO-a u Briselu izjavio je da Bela kuća može da smanji svoje obaveze ukoliko zemlje-članice Alijanse ne budu na vreme platili svoje obaveze.\n„Ako vaši narodi ne žele da vide kako Amerika odbija da ispunjava deo svojih obaveza u Alijansi, vaše vlade treba da pokažu da podržavaju našu zajedničku odbranu“, izjavio je ministar.\nDžejms Matis je predložio zemljama-članicama NATO-a da izrade plan isplata za 2017. godinu sa međurokovima za provere.\nŠef Pentagona nije rekao šta Trampova administracija namerava da uradi tim povodom.\nMatis je naveo i da NATO mora da razgovara sa Rusijom, ali i da bude sposoban, ako zatreba, da se zaštiti od Moskve.\nPrema njegovim rečima, „prošavši kroz mračne dane Hladnog rata, SAD kao i pre žele da ostave političke kanale otvorenim i da smanje napetost“.\n„Mi smo kao i pre otvoreni za mogućnost uspostavljanja saradnje sa Moskvom, ali u isto vreme ostajemo realni u svojim očekivanjima i dajemo našim diplomatama mogućnost da vodimo pregovore sa pozicije sile“, rekao je Matis, prenosi Si-En-En.


EU daje 8,5 miliona evra za razvoj lokalne demokratije u Srbiji - European Western Balkans\nBEOGRAD – Čačak, Dimitrovgrad, Kragujevac, Paraćin i Šabac izabrani su u okviru javnog poziva za jedinice lokalne samouprave za učešće u dvogodišnjem Regionalnom programu lokalne demokratije na Zapadnom Balkanu (ReLOaD), koji sa 8,5 miliona evra finansira Evropska unija.\nOdabrane opštine i gradovi će, uz finansijsku i stručno-savetodavnu pomoć tima ReLOaD projekta, jačati partnerstvo između lokalnih vlasti i civilnog društva, na dobrobit građana i lokalnih zajednica.\nReLOaD podržava uvođenje i širenje transparentnog finansiranja projekata organizacija civilnog društva (OCD) iz budžeta jedinica lokalne samouprave, čime se osigurava veće učešće građana u procesima donošenja odluka i unapređuje pružanje javnih usluga, navodi se u saopštenje UNDP.\nOdabrane partnerske opštine i gradovi će imati priliku da iskoriste bespovratna finansijska sredstva u iznosu od pola miliona evra za finansiranje projekata od javnog interesa koje će da sprovode OCD u naredne dve godine.\nPosebna pažnja biće posvećena projektima koji doprinose osnaživanju žena, mladih i društveno marginalizovanih grupa.\nTim ReLOaD projekta će raditi sa izabranim lokalnim samoupravama kako bi se ova pitanja rešila i osigurala puna transparentnost u budućem finansiranju civilnog društva iz lokalnog budžeta.\nOčekuje se da će kroz ReLOaD projekat OCD realizovati 200 projekata koji će omogućiti kvalitetnije i raznovrsnije programe za oko 38.000 građana u regionu Zapadnog Balkana.\nU Srbiji će u projektu učestvovati najmanje 20 organizacija civilnog društva čije će aktivnosti doprineti boljem kvalitetu života za preko 3.000 građana.\nRegionalni program lokalne demokratije na Zapadnom Balkanu – ReLOaD, finansira Evropska unija, a sprovodi Program Ujedinjenih nacija za razvoj UNDP.\nProgram se sprovodi u Albaniji, Makedoniji, Bosni i Hercegovini, Crnoj Gori i na Kosovu.


Nekoliko hitaca ispaljeno na porodičnu kuću u Bosanskom Petrovcu – Haber.ba\nNekoliko hitaca ispaljeno na porodičnu kuću u Bosanskom Petrovcu\nZa sada nepoznata osoba, ili više njih, jutros oko 5 sati ispalila je nekoliko hitaca na porodičnu kuću Rodić u naselju Bara u opštini Bosanski Petrovac.\nNekoliko hitaca ispaljeno na porodičnu kuću u Bosanskom Petrovcu - Avaz.ba\nPortparol Ministarstva unutrašnjih poslova USK Ale Šiljdedić rekao je da je vlasnik kuće D. R. obavijestio policiju koja je izašla na lice mjesta.\nPrema njegovim riječima, obavljen je uviđaj, a provodi se i kriminalistička istraga u smjeru otkrivanja počinioca. O slučaju je obaviješteno tužilaštvo, koje je konstatiralo da je riječ o krivičnom djelu ugrožavanje sigurnosti.\nKako “Avaz” saznaje, jedan metak je probio ulazna vrata, odbio se o zid, a zatim probio i sobna vrata, kod kojih je i pronađen. Zrno je odneseno na analizu da se utvrdi iz kojeg oružja je pucano. Povrijeđenih, nasreću, nije bilo.\nTeme:Bosanski Petrovac, istraga, policija, pucnjava\nPucnjava u Sarajevu: Jedna ženska osoba povrijeđena na Baščaršiji


Prokuplje:Besplatna lekarska pomoć - Blace Info Press\nProkuplje:Besplatna lekarska pomoć\nAutor: Gorica Šegović · 16. juna 2017.\nU okviru projekta „Ipak postoji neko ko brine o njima“, oko 900 građana opštine Prokuplje, dobilo je besplatnu lekrsku pomoć. Realizacija projekta je počela 1. februara, a njime su obuhvaćeni stariji stanovnici naše opštine, oni koji žive sami, slabijeg su materijalnog stanja i nisu u mogućnosti da samostalno obave preglede.\nPrema rečima portparola Doma zdravlja Violete Mirković, cilj ovog projekta je obilazak starih, bolesnih i iznemoglih lica, koja nisu u mogućnosti da stignu do svog izabranog lekara.\n-Njima je omogućen kompletan lekarski pregled, manje dijagnostičke procedure, pomoć u kući i nega, istakla je Mirković i dodala da su na projektu angažovani i stručni saradnici, kao i to da je sa svakim korisnikom obavljen razgovor, evidentirani socioekonomski problemi i dat savet u cilju rešavanja problema.\nU realizaciji ovog projekta zajedno sa Domom zdravlja, učestvuju Opština Prokuplje, Centar za socijalni rad, Nevladina organizacija „Inkluzija danas“, Udruženje slepih i slabovidih Prokuplje i predstavnici lokalnih zajednica.\nSledeća vest Izložba „Toplički ustanak“ na Kalemegdanu\nPredhodna vest Ne propustite današnja dešavanja koja su najmlađi blačani spremili – završna priredba predškolaca i izložba radionice Da Vinči


Zagrepčanin nabavio preko Kosova ukradene respiratore, pa uhapšen - Kosovo Online\n8. Maj 2021. • 14:46\nHrvatska policija je saopštila da je u Zagrebu uhapsila muškarca sa ukradenim medicinskim respiratorima koje je nabavio na Kosovu, a čija vrednost se procenjuje na 350.000 evra, prenosi Biz lajf.\nHrvatska policija je saopštila da su policijski službenici iz Zgreba sproveli istragu nad 25-godišnjakom kojeg sumnjiče da je od 8. marta do 2. aprila 2021. godine preko trgovačkog društva sa Kosova za trgovačko društvo sa sedištem u Zagrebu, u kojem je on odgovorna osoba i direktor, nabavio 24 medicinska respiratora proizvođača iz Švedske.\n"Tokom kriminalističkog istraživanja putem međunarodne saradnje potvrđeno je da su respiratori otuđeni u Švedskoj, odnosno da je prijavljena krađa 15. februara 2021. godine tokom samog njihovog transporta kroz Švedsku. Medicinske respiratore, sumnja se, nabavio je s namerom njihove dalje preprodaje u treće zemlje i s ciljem ostvarivanja protivpravne imovinske koristi, iako je znao ili morao znati da su respiratori ukradeni", kaže se u saopštenju.\nKako se dodaje, s obzirom na značaj ove medicinske opreme u jeku aktuelne pandemije, takvi uređaji se od strateškog značaja kupuju po tačno propisanom protokolu uz uključivanje institucija koje to prate i evidentiraju.\n"Upravo takav netipičan način kupovine koji nije u skladu s uobičajenim i zakonski regulisanim načinom nabavke ove medicinske opreme upućuje na sumnju da je osumnjičeni znao ili morao znati da su respiratori pribavljeni krivičnim delom, a samim time upućuje i na sumnju u počinjenje krivičnog dela s ciljem ostvarivanja protivpravne imovinske koristi", zaključeno je u saopštenju.\nhapšenje respiratori Hrvatska Švedska Kosovo\nKosovska policija u poslednja 24 časa uhapsila 17 lica\nKosovska policija je u poslednja 24 časa je za saobraćajne prekršaje izrekla 1.227 novčanih kazni.\nU Đakovici uhapšen albanski državljanin osumnjičen da je za krvnu osvetu ponudio 200.000 evra\nInterpol u Albaniji uhapsio muškarca iz Uroševca


Borelj u Beogradu o usklađivanju spoljne politike i normalizaciji odnosa sa Prištinom - European Western Balkans\nBEOGRAD – “Ovde sam da vas uverim da je Evropska unija (EU) kontinuirano posvećena evropskoj budućnosti Srbije”, rekao je visoki predstavnik Unije Đuzep Borrell tokom svoje današnje posete Beogradu.\nTokom razgovora sa predsednikom Srbije Aleksandrom Vučićem, visoki predstavnik je izjavio da “pregovori o pridruživanju Srbije mogu da se odvijaju brže” i da će za to biti potrebni povećani napori kako Srbije, tako i EU.\n“Pored bezbednosne saradnje, voleo bih da još više intenziviramo našu spoljnopolitičku saradnju sa Srbijom”, preneo je Borelj, ističući da bi tokom procesa pridruživanja svaka zemlja trebalo da svoju spoljnu politiku progresivno usklađuje sa politikom EU.\n“Trebalo bi da pred međunarodnim izazovima češće nastupamo jednoglasno. I naravno – na tome bih želeo da insistiram – moramo da nastavimo da radimo na sveobuhvatnoj normalizaciji odnosa Kosovom i na primeni svih već postignutih sporazuma”, rekao je Borelj i naglasio svoju ličnu posvećenost da pomogne u dijalogu Beograda i Prištine.\nBorelj je izrazio nadu da će dijalog uskoro biti obnovljen. Takođe je ocenio da je potrebno imenovanje specijalnog evropskog izaslanika za normlizaciju, s obzirom na to da nije uveren da će on sam imati dovoljno vremena da se potpuno posveti ovom pitanju, prenosi Tanjug.\nBorelj je spomenuo i konkretnu finansijsku i tehničku podršku koju EU pruža Srbiji. „Srbija je u poslednjih 10 godina dobila skoro 2.5 milijarde evra“, rekao je on.\nTokom posete Beogradu, Borelj se sastao i sa ministrom spoljnih poslova Ivicom Dačićem i premijerkom Anom Brnabić. Visoki predstavnik je naglasio važnost napretka u vladavini prava i slobodi medija.\nBorelj se takođe sastao sa predstavnicima opozicionih političkih partija.\nAleksandar VučićAna BrnabićĐuzep BoreljKosovoSrbija


Ovim memorandumom institucionalizovana je i ozvaničena saradnja navedenih institucija na implementaciji antikorupcionih aktivnosti, koje su definisane u državnoj Strategiji za borbu protiv korupcije 2015 – 2019. i Strategiji za borbu protiv korupcije Tuzlanskog kantona 2016 - 2019. godine.\nKako je definisano Memorandumom Antikorupciona mreža „ACCOUNT“ će u narednom periodu pružiti tehničku podršku realizaciji mjera iz Akcionog plana za provođenje Strategije za borbu protiv korupcije i to u onom dijelu koji predviđa učešće organizacija civilnog društva u borbi protiv korupcije i ostvarivanja saradnje na lokalnom nivou. Memorandum definiše oblast saradnje, tehničku podršku i pružanje pomoći između strana potpisnica, kroz redovnu razmjenu informacija i zajedničke aktivnosti na prevenciji korupcije i koordinaciji borbe protiv korupcije, a posebna pažnja će se posvetiti provedbi Strategije za borbu protiv korupcije u Bosni i Hercegovini (2015-2019) i Akcionog plana za provođenje Strategije za borbu protiv korupcije (2015-2019), te drugih dokumenata iz djelokruga strana potpisnica, mjerama iz Akcionog plan za provođenje Strategije za borbu protiv korupcije (2015-2019), koje su u skladu sa zajedničkim interesima i ciljevima strana potpisnica, te na zagovaranju primjene i promocije tih mjera. Potpisnici će surađivati i pružati pomoć na implementaciji mjera iz Akcionog plana koje se odnose na tijela za sprječavanje korupcije na lokalnom nivou, pružati ekspertnu pomoć i uzajamno surađivati u izgradnji i unaprjeđenju sistema u prevenciji i borbi protiv korupcije na lokalnom nivou, učestvovati u radu na izradi antikorupcionih dokumenata na lokalnom nivou i dr.\n- Tuzlanski kanton je konkretnim rezultatima na ovom planu pokazao da je lider i u oblasti borbe protiv korupcije i organiziranog kriminala. Vlada bezrezervno daje podršku svim aktivnostima i svim vladinim i nevladinim institucijama u borbi protiv korupcije, zaključio je premijer Gutić.


MyCity » IT dešavanja u svetu » Apple će predstaviti i jeftiniji iMac\nPoslao: 16 Okt 2013 10:22\nPrema podacima koje ima KGI Securities, poslednji model iMac-a predstavljen 2012. godine prodao se do sada u manjem broju primeraka nego je to bilo očekivano u Apple-u.\nAnalitičari smatraju da je tome razlog prvenstveno previsoka cena kojom iMac nije konkurentan na manjim tržištima i tržištima u razvoju, poput Kine. Slično kao i kod iPhone-a, sada se pretpostavlja da bi se u Apple-u mogli odlučiti za "jeftiniju" verziju iMac-a koja bi mogla snažnije prodreti na ta tržišta.\nProšlog meseca je iMac doživeo neočekivanu nadogradnju na Haswell procesore, a početna cena od 1.299 USD sigurno nije adut ovog proizvoda na tržištima sa manjom platežnom moći.\nIz ovog se razloga navodno u Apple-u već razmatra uvođenje jeftinije varijante nešto slabijih karakteristika tokom sledeće godine.


NovaEnergija.net » Evropska unija razmatra da uvede digitalnu valutu Evropska unija razmatra da uvede digitalnu valutu – NovaEnergija.net\nwritten by Ivana Karanović September 19, 2019\nFrancuski ministar finansija Bruno Le Mer je rekao da bi Evropa trebalo da razmotri svoju javnu digitalnu valutu, koja bi mogla da izazove Fejsbukovu libru.\nOvo je poslednja u nizu nedoumica u vezi sa planovima Fejsbukove kriptovalute o kojoj je javno polemisao francuski ministar, prenosi Rojters.\nNa sastanku ministara finansija EU u Helsinkiju, Le Mer je rekao novinarima da će sledećeg meseca sa svojim kolegama na kontinentu razgovarati o potencijalu za evropsku javnu digitalnu valutu. Le Mer je pozvao evropski blok da nastavi sa svojim radom na smanjenju troškova prekograničnih plaćanja, prenosi bankar.rs.\nPored ovih predloga, Le Mer je rekao da je bloku potrebno da preispita svoj pristup regulisanju kriptovaluta na nivou EU. Ponavljajući svoje pozive da odbiju lansiranje libre u Evropskoj uniji, Le Mer je tvrdio da se trenutno stanje limba u kome regulatori nastavljaju raspravu o tome da li da regulišu kriptovalute kao hartije od vrednosti, usluge plaćanja ili valute, mora rešiti stvaranjem snažnog i zajedničkog okvira.\nImajući u vidu ovu pravnu nesigurnost, portparol Evropske komisije rekao je Rojtersu da, uz javno dostupne informacije o libri, trenutno nije moguće reći koja bi se tačna pravila EU primenila. Le Mer je ranije rekao da će od Fejsbuka tražiti garancije da libra neće biti iskorišćena za nezakonite aktivnosti i istakao da trenutno ne mogu da odobre razvoj libre u Evropi.\nIako se mnoga regulatorna i pravna pitanja još uvek rešavaju, EU Peta direktiva protiv pranja novca koja je stupila na snagu u julu 2018. revidirala je pravni okvir koji finansijski nadzornici EU mogu da iskoriste za ublažavanje rizika od pranja novca i finansiranja terorizma u sektoru kriptovaluta.\nEvropska unija razmatra da uvede digitalnu valutu was last modified: September 18th, 2019 by Ivana Karanović\nBruno Le Merdigitalna valutaEvropaevropska unijakriptovaluta\nNBS objavila tekst – PayPal u Srbiji...\nPorast prodaje preko interneta u Srbiji\nDve trećine proizvoda poručenih preko interneta pada...\nPrijavi se za SurfShop – tvoja internet...


Prijava poljoprivrednih proizvođača za Međunarodni sajam u Novom Sadu – NOVA TV\nPrijava poljoprivrednih proizvođača za Međunarodni sajam u Novom Sadu\nмај 11, 2022 Međunarodni sajam, Novi Sad, Poljoprivrednici, Prijava, Vesti\nSajam ćе sе održati u utorak 24.05.2022. godinе, a posеta sе organizujе sa ciljеm upoznavanja i еdukacijе sa novim dostignućima u oblasti poljoprivrеdnе proizvodnjе i mеhanizacijе. Javnim pozivom prеdviđеno jе da na sajam idе 100 poljoprivrеdnih proizvođača.\nPravo na podnošеnjе prijavе po ovom Javnom pozivu imaju svi zaintеrеsovani poljoprivrеdnici, (fizička lica-nosioci rеgistrovanih poljoprivrеdnih gazdinstava, ili članovi rеgistrovanog poljoprivrеdnog gazdinstva) na tеritoriji grada Zajеčara.\nPrijava sa dokumеntacijom možе sе izvršiti na uslužnom cеntru Gradskе upravе Zajеčar ili poštom na adrеsu: Grad Zajеčar – Komisija za podsticanjе razvoja poljoprivrеdе, Trg oslobođеnja broj 1, 19000 Zajеčar sa naznakom Prijava za sajam poljoprivrеdе u Novom Sadu.Za prijavu jе potrеbno ponеti kopiju ličnе kartе i Izvod iz rеgistra poljoprivrеdnog gazdinstva, objavljeno je na sajtu grada Zaječara.\nPeti „Timočki maraton“\nGađanje na strelištu Streljačkog saveza Opštine Knjaževac


Francuski general: Amerika i NATO nas uvlače u nuklearni rat protiv Rusije\nOdbrana Ukrajine nije vrijedna nuklearnog rata između SAD i Rusije, tako da povodom toga ne treba dovoditi svijet u opasnost, rekao je penzionisani francuski general Žak Gileman u članku na veb stranici Entre La Plume et l’Enclume.\n„Situacija bi se ispostavila drugačije da su zapadne zemlje uzele u obzir legitimne zahtjeve Moskve. Sada je došlo vrijeme kada Evropljani treba da napuste ulogu „vazala“ Vašingtona i prestanu da šire mržnju stalnim sankcijama“, rekao je on.\nPrema Gilemanu, ova vojna organizacija je dugo bila posvećena ne odbrani, već ofanzivi. „Sada žale za Ukrajinom , a nedavno su aplaudirali bombardovanju Srbije“, piše on.\nGeneral takođe vjeruje da je Kijev odgovoran za nepoštovanje sporazuma iz Minska.\nKao Francuz, general je pozvao vlasti svoje zemlje da pokrenu povlačenje iz NATO-a i prestanu da pomažu Sjedinjenim Državama u njihovim ratovima za prevlast.\nPodsjećam da su Rusi pobijedili u Drugom svjetskom ratu, jer da nije bilo žrtvovanja ruskog naroda, ne bi bilo iskrcavanja saveznika“, zaključio je on.\nRuski ministar spoljnih poslova Sergej Lavrov rekao je u ponedeljak da postoji realna prijetnja od nuklearnog rata, a neke zemlje pokušavaju da ga vještački podstaknu.\nOn je naglasio da Rusija zauzima principijelan stav o nedopustivosti upotrebe oružja za masovno uništenje i pozvao zapadne zemlje da spriječe slanje trupa u Ukrajinu.\nTreba podsjetiti da je Rusija nedavno izvršila uspješno testiranje najopasnije nuklearne rakete u istoriji “Sarmat” koja je u stanju da totalno uništi teritoriju veličine Francuske.\nNapadati i ucjenjivati Rusiju koja posjeduje takvo oružje može biti samo djelo nerazumnih ljudi koji ne shvataju kakvu funkciju vrše u političkom životu.\nOn je podsetio da je NATO, na čelu sa Sjedinjenim Državama, prvo obećao da neće širiti alijansu, a zatim je uključio u svoj sastav tamošnje bivše sovjetske republike i rasporedio rakete u blizini ruske granice.\nNEWER POSTPolitičari žive raskošno dok narod nema hljeba\nOLDER POSTIzetbegović, Dodik i Čović strahuju od promjena u BiH


Zašto vaš partner podseća na vašeg oca? - Pozitiva, Beauty vodič , Komunikaciona inteligencija, Zdrav život, Intervjui, Karijera i novac, Putovanja\nOdnos koji imamo prema emotivnom partneru u velikom broju slučajeva oslikava naš odnos koji smo imali sa roditeljima, ali ne uvek po principu ogledala. Ovakav naš izbor se zasniva na nesvesnim obrascima.\nEmocije i odnosi Octobar 9, 2020 0 502 Dodaj u listu\nU slučajevima da ste tokom odrastanja bili lišeni emotivne ili fizičke posvećenosti nekoga od roditelja, da je neko od roditelja bio hladan, emotivno ili fizički nedostupan iz bilo kog razloga, najverovatnije ćete birati partnere koji su slični.\nDodatno ćete pokušavati da im se "dodvorite", da na neki način privučete njihovu pažnju, "vući ćete ih za rukav", patiti kad vas ignorišu, trčati za njima. To će vas dovesti do veza u kojima ćete razvijati nezdrav, zavisnički odnos u odnosu na partnera, što potiče od vaše potrebe da ''osigurate'' da osoba koju volite bude pored vas zauvek. Takvo vaše ponašanje će partnera zapravo odbijati i plašiti, i vi ćete, paradoksalno, doći upravo u onu situaciju od koje ste želeli da pobegnete - da vas partner ignoriše, izbegava i, nak kraju, pobegne od vas.\nOvo sve jer ćete pokušavati da učinite ono što u detinjstvu niste uspeli - da konačno roditelja (danas partnera) okrenete ka sebi, dokažete da ste vredni pažnje i ljubavi, zadržite ih pored sebe, da ne odu, ne udalje se.\nDrugačije rečeno, svašta ćete činiti kako biste završili ranije "nedovršen posao".\nSa druge strane, ako ste u detinjstvu bili na pijedestalu neprekidne pažnje, obasipani ljubavlju, imali sve što vam treba (i što vam ne treba), takav odnos ćete tražiti i od partnera. Ono što je važno da shvatite je da je jedino roditeljska ljubav bezuslovna (čak ni svaka roditeljska), I nju kasnije niko nikada ne može i ne treba da nam pruži. Partnerski odnos zahteva sasvim drugačiji odnos od onog koji postoji u relaciji "dete-roditelj". Ne možete očekivati da će vas partner posmatrati kao što su nekada mama i tata u vašem savršenom detinjstvu.\nPartner ne može da vas bezuslovno voli, jer to nije prirodno. U odnosu sa partnerom možete dobiti i pružiti ljubav, razumevanje i toleranciju, ali i uspostaviti lične granice i otići ako se osećate loše ili nezadovoljno.\nAko ne shvatite odnos pomenutog uzroka i posledice, možete upasti u klopku "nedovoljno dobrog partnera", tražeći Savršenstvo po modelu iz detinjstva, koje ne možete naći.\nUkoliko ste možda odrastali u porodici gde je jedan roditelj bio izraziro hladan. a drugi vas ‘’držao kao malo vode na dlanu’’, velika je šansa da ste danas poprilično konfuzni u pogledu sopstvene vrednosti i načina ispoljavanja svojih stavova, dok istovremeno sebe doživljavate kao nešto posebno i očekujete od svih da se tako ponašaju prema vama. Nemojte se iznenaditi ako vam ljudi kažu da ste Narcis ili sebični, jer ćete zbog svojih programa iz detinjstva biti suviše okrenuti sebi i svojim potrebama, navikli da vas uvek specijalno tretiraju. To nikome ne prija, i teško ćete naći partnera koji će želeti da se pred vama ''prospe kao otirač''.\nUkoliko se i sami nalazite u izazovnoj partnerskoj vezi, u kojoj stvari ne funkcionišu kako biste želeli, javite mi se da vam pomognem u odgonetanju uzroka i pronalasku rešenja. Mnoge klijentkinje su sa mnom do sada prošle koučing process i hipnoterapiju u funkciji unapređenja svojih partnerskih odnosa, a danas su zadovoljne pre svega samima sobom, a zatim i aktuelnim odnosom!\nPročitajte i: Iza svega što radimo STOJI POTREBA da se DOBRO OSEĆAMO!


Organizovana studijska posjeta Makedoniji kao dio bilateralne razmjene\nNakon što je u maju 2018. godine delegacija iz Makedonije boravila u studijskoj posjeti Bosni i Hercegovini, uzvratna posjeta Makedoniji organizovana je od 24. do 28. septembra, a domaćin posjete bio je Centar za cjeloživotno učenje Skoplje.\nUčesnici ovog studijskog putovanja bili su predstavnici različitih institucija i organizacija koje, svaka na svoj način, daju značajan doprinos postepenoj izgradnji sistema obrazovanja odraslih. Tu ubrajamo ministarstva obrazovanja, akreditovane organizatore obrazovanja odraslih (srednje stručne škole, centre i sl.), te nevladine organizacije koje aktivno djeluju na ovom polju.\nTokom tri radna dana posjete učesnici su posjetili Skoplje, Gostivar, Tetovo, Kavadarce i Negotino, te obavili sastanke sa predstavnicima Centra za cjeloživotno učenje Skoplje, JU Centra za obrazovanje odraslih (COV), Hospitality: Centar za obuku „Akademik“, Nacionalne Agencije za Evropske obrazovne programe i mobilnost, JU Srednje poljoprivredne škole „Moša Pijade“ Tetovo, Instituta za razvoj zajednice, te predstavnicima privatnih centara AUTOCEM Tetovo i Alliance One Kavadarci.\nPored ovih ustanova, grupu su ugostila i tri otvorena građanska univerziteta za cjeloživotno učenje, pravni nasljednici jugoslovenskih radničkih univerziteta, i to: Otvoreni građanski univerzitet za cjeloživotno učenje „Kočo Racin“ Skoplje, Otvoreni građanski univerzitet za cjeloživotno učenje „Gostivar“ i Otvoreni građanski univerzitet za cjeloživotno učenje „Negotino“.\nOva bilateralna ekspertska razmjena je organizovana s ciljem da omogući različitim akterima u obrazovnom sistemu ovih dviju zemalja da razmjene iskustva, mišljenja i primjere dobre prakse te zajedno prodiskutuju trenutne probleme i izazove u oblasti obrazovanja odraslih kao i moguća rješenja istih.\nStudijska razmjena između Makedonije i Bosne i Hercegovine uspješno je realizovana uz finansijsku podršku Saveznog ministarstva za privrednu saradnju i razvoj SR Njemačke (BMZ).


Farmeri iz Bugarske posetili fabriku Elixir Zorka - Elixir Agrar\nFabrika mineralnih đubriva Elixir Zorka ugostila je dvadeset najvećih farmera sa područja severne Bugarske i pritom im upriličila obilazak modernog pogona za proizvodnju kompleksnog mineralnog đubriva, a predstavljene su im i formulacije iz široke palate proizvoda.\nĐubrivo Elixir Zorke nalazi se na tržištu Bugarske od prošle godine, koje je distribuirano preko firme “Finmark Komersial.”\nFormulacije koje su zastupljene u Bugarskoj su NPK 8:15:15, NPK 6:12:24, NPK 6:24:12, NutriMAP i SSP. Farmeri su pokazali veliko interesovanje za azotno granulisano đubrivo AmoSulfan koje u sebi sadrži veliki procenat sumpora koji utiče na povećanje sadržaja ulja kod svih uljarica. Velike obradive površine u Bugarskoj su pod uljanim kulturama kao što su suncokret i uljana repica, koje se sa uspehom gaje u ovoj zemlji.\nPrema rečima direktora firme Finmark Komersial, Georgi Manzarova saradnja sa Elixir Zorkom je na visokom nivou i sa zadovoljstvom je nastavljaju i ove godine. Manzarov je naglasio da je pored dobre organizacije i stručnog tima, Elixir Zorka odgovorila kvalitetom đubriva, što potvrđuje i prisustvo kooperanata firme Finmark Komersial. Zbog specifičnosti zemljišta u odnosu na druge Balkanske zemlje, Manzarov je izrazio zadovoljstvo zbog proizvodnje formulacija koje odgovaraju karakteristikama njihovog zemljišta.\nKomercijalni direktor Elixir Agrar-a, Dejan Vidović je najavio početak proizvodnje formulacije NP 16:20 sa dodatkom mikroelementa Bora, specijalno za ovo tržište. Vidović je gostima predstavio i novo mikrogranulisano đubrivo SuperStart. Farmeri iz Bugarske imaju praksu korišćenja mikrogranulisanog đubriva, stoga su pokazali veliko interesovanje za mikrogranule proizvedene u Šapcu.\nElixir Zorka , Farm Show u OsijekuElixir Zorka na Sajmu šljiva u Osečini


Grčka odobrila produženje koncesije za atinski aerodrom za preko milijardu evra\n► Grčka odobrila produženje koncesije za atinski aerodrom za preko milijardu\nGrčka agencija za privatizaciju (TAIPED) odobrila je danas ponudu od 1,3 milijardi evra za produženje sadašnje koncesije za Atinski aerodrom na 20 godina do 2046, saopštila je ta agencija.\nAtinski aerodrom (AIA) je 55 odsto u vlasništvu grčke države i 45 odsto u rukama privatnih investitora, odnosno nemačke filijale Hohtif (Hoćtief) koja je izgradila objekat.\nAIA je predložio ukupno 1,383 milijardi evra s uključenim PDV-om, što je neto dobit od 1,115 milijardi evra za grčki program privatizacije, saopštila je agencija TAIPED.\nPonudu još treba da odobre država i parlament Evropske unije.\nOva transakcija pokazuje dobro zdravlje grčkog turizma.\nMeđutim kada su evropske vlasti za konkurenciju, koje daju poslednje zeleno svetlo, proučile sporazum zaključile su da su predviđanja za poslovanje aerodroma bila pesimistička u odnosu na vrlo dobre rezultate postignute 2016, 2017. i 2018. godine i na osnovu toga je revidirana ponuda bila duplo viša.\nU 2015. godini 18 miliona ljudi prošlo je kroz Atinski aerodrom, u 2016. godini bilo ih je 10,7 odsto više odnosno 20 miliona, a 2017. je bilo 8,6 odsto više odnosno 21,7 miliona.\nU prvih osam meseci 2018. godine bilo je 16,2 miliona putnika u Atini prema 14,5 u istom periodu 2017. godine što je rast od 11,5 odsto prema statistici koju je objavio aerodrom.\nGrčka agencija za privatizaciju /


Asad: Događaji u Venecueli podsećaju na sirijske jer su iza njih SAD - 27.04.2017, Sputnik Srbija\nAsad: Događaji u Venecueli podsećaju na sirijske jer su iza njih SAD\nScenario događaja u Venecueli gde se održavaju masovni protesti protiv vlade ne liče slučajno na Siriju, jer u oba slučaja iza njih stoje SAD, izjavio je... 27.04.2017, Sputnik Srbija\nvesti, svet, venecuela, sirija, bašar asad\n© REUTERS / Carlos Garcia RawlinsDemonstranti prave barikade na protestu protiv predsednika Venecuele Nikolasa Madura u Karakasu\nScenario događaja u Venecueli gde se održavaju masovni protesti protiv vlade ne liče slučajno na Siriju, jer u oba slučaja iza njih stoje SAD, izjavio je predsednik Sirije Bašar el Asad za venecuelansku televiziju „Tele SUR“.\n„Naravno da će ličiti jer je strana koja ih planira i realizuje ista. To su Sjedinjene Američke Države u svojstvu dirigenta i zemlje Zapada koje čine hor“, izjavio je sirijski predsednik.\nPrema rečima Asada, zemlje Latinske Amerike su u poslednjih nekoliko decenija ustale na zaštitu interesa svojih naroda što je „neprihvatljivo“ za SAD.\n„Zbog toga oni koriste ono što se dešava u svetu, počevši od narandžaste revolucije u Ukrajini zaključno sa nedavnim državnim prevratom pre nekoliko godina, ono što se dešava u arapskim zemljama, u Libiji, Siriji, Jemenu, kako bi to primenile u Latinskoj Americi“, rekao je Asad.\nProtesti u Venecueli traju od 4. aprila, nakon odluke Vrhovnog suda kojom je ozbiljno ograničena vlast opozicione Narodne skupštine. Odluka je kasnije promenjena, ali pristalice opozicije izašle su na ulice zahtevajući ostavku članova suda i održavanje prevremenih izbora.


Najzaslužniji za trijumf domaće ekipe ponovo je bio trio Pajić - Radosavljević - Akimov. Mladi Siniša Pajić upisao je het-trik na ovom susretu, sva tri u poslednjih osam minuta kojim je praktično dotukao grogiranog rivala i zahvaljujući njima stigao do trećeg mesta liste strelaca sa sedam pogodaka u sezoni. Osim toga, sa dve asistencije na ovom susretu, Pajić se izjednačio na drugom mestu najboljih asistenata lige sa Aleksandrom Zubrickim (imaju po 11 asistencija). Treće mesto liste strelaca Pajić posle ove utakmice deli sa saigračem Reljom Radosavljevićem, koji je postigao tri pogotka na ovom susretu, uz jedno dodavanje za gol. Još jednom je izvanredan bio ruski internacionalac Svjatoslav Akimov koji je na ovom meču upisao sedam poena, pošto je uz dva postignuta gola imao čak pet asistencija. Golove na ovom meču za domaćina su u uvodnom delu meča postigli i Dejan Pajić i Ivio Kastel, dok je već pomenutu seriju pogodaka u završnici susreta, u 47. minutu započeo Igor Mirković.\nMore in this category: « Prvenstvo Srbije: NS Stars se revanširao gradskom rivalu i upisao prvi trijumf\tPrvenstvo Srbije: "Spens" u dva dana dva puta domaćin duela novosadskih i beogradskih klubova »


Sin – Filmonizirani\nKandidat ispred Bosne i Hercegovine za nagradu Oscar Američke akademije (Academy of Motion Picture Arts and Sciences) je film SIN rediteljice Ines Tanović. Udruženje filmskih radnika BiH, kao certificirana strukovna …\nUmro trogodišnji sin glumca Srđana Žike Todorovića\nVelika tragedija dešava se u porodici popularnog glumca Srđana Žike Todorovića. Kako saznaju srbijanski mediji, njegov trogodišnji sin umro je sinoć u porodičnom stanu na Vračaru. Prema nezvaničnim informacijama, u …\nPremijera prekrasne balade “Oprosti mi” svojevrsni je povratak Pamele Ramljak na muzičku scenu nakon rođenja sina Antuna. Nova pjesma i nova balada, nastavak su uspješnog muzičkog puta pjevačice, koja svakom …


"Veprići" se u subotu bore za finale - Kragujevac online - Sve o gradu na jednom mestu\nTrenutno se nalazite na strani: Vesti Sport KG sport (VIDEO) "Veprići" se u subotu bore za finale\n"Veprići" se u subotu bore za finale\nčetvrtak, 14 novembar 2013 18:09\tToma\nPosle ligaškog dela, koji su završili sa maksimalnim učinkom, juniori Divljih veprova u subotu dočekuju Legionare iz Sremske Mitrovice, u polufinalu Juniorske lige Srbije.\nEkipa iz Sremske Mitrovice jedini poraz pretrpela je tek u poslednjem kolu, a srž tima čine igrači statali u fleg selekciji koja, godinama već, osvaja trofeje u našoj zemlji.\nSigurno je da Kragujevčane očekuje vrlo nezgodan protivnik.\n"Očekujem dobru utakmicu. Poštujemo Legionare, samim tim što su došli do polufinala pokazali su da su dobra ekipa koju treba shvatiti ozbiljno. Mi smo se dosta spremali za ovaj meč, napravili dobar plan igre, kako u napadu tako i u odbrani", rekao je hvatač Veprova, Nikola Simović, najmlađi seniorski reprezentativac Srbije na minulom Evropskom prvenstvu u Milanu.\nOba ekipe igrale su u plej ofu i prošle godine, ali su tu i stale.\nOvoga puta jedan tim će nastaviti borbu za trofej „Veljka Makojevića“, a Wild Boarsi se nadaju da će im u tome pomoći podrška sa tribina, pa apeluju na ljubitelje ovog sporta da dodu u što većem broju.\n"Verujem u svoj tim i znam da ćemo svi dati sve od sebe da udemo u finale. Motivisani smo i imamo blagu prednost zato što se utakmica igra u našem gradu. Očekujem značajnu podršku sa tribina", smatra Simović.\nUtakmica se igra u subotu, 16. novembra, na pomoćnom terenu stadiona „Čika Dača“ od 13 sati, a ulaz je besplatan.\nU drugom polufinalnom susretu, koji se u isto vreme igra u Indiji, sastaju se Indiansi i Čačak Angel Warriorsi.


Pokojnicima ističe kirija - Ozonpress :: internet portal\nSpisak se nalazi na sajtu JKP Gradsko zelenilo\nČAČANSKO JKP „Gradsko zelenilo“ nedavno je raspisalo javni poziv za korisnike, naslednike i srodnike čijim je precima, kako je navedeno, istekao rok počivanja na gradskom groblju, da preuzmu brigu o grobnim mestima ili uklone nadgrobna obeležja u roku od 60 dana. U oglasu je navedeno da će, ukoliko se ne jave srodnici, uprava groblja postupiti po članu 29. Odluke o održavanju i uređivanju grobalja i sahranjivanju, koji podrazumeva iskopavanje i premeštanje posmrtnih ostataka na drugo mesto posle čega će ukloniti nadgrobne spomenike.\nU javnom pozivu je navedeno 77 korisnika grobnih mesta sa imenom i prezimenom. Direktorka „Gradskog zelenila“ Jasminka Lazić kazala nam je da ovaj potez ne treba da čudi, jer je to zakonska procedura, koju su do sada koristili i ostali gradovi u Srbiji. U pojedinim slučajevima decenijama unazad za ova grobna mesta nisu plaćani zakupi, niti godišnja održavanja.\n– Imamo mnogo ovakvih grobnih mesta a naslednicima, ne možemo da uđemo u trag. Mi ne želimo da ostatke ekshumiramo, da grobove prekopavamo, ali ovo je jedan od načina da pronađemo naslednike. Kako ćemo postupati sa onim grobnim mestima, gde ne možemo da pronađemo korisnike o tome će konačnu reč dati osnivač, odnosno Grad Čačak – objasnila nam je direktorka Lazić.\nU upravi groblja su nam rekli da su više puta pokušavali da dođu do srodnika, ali da im to nije polazilo za rukom, jer su mnogi umrli, ili promenili adrese.\n– Naš krajnji cilj je da stvorimo pravu bazu podataka. Posle ovog poziva javilo se nekoliko njih koji su preuzeli pravo korišćenja – rečeno nam je u pravnoj službi „Gradskog zelenila“.\nPočast braniocima Beograda\nFaktičko stanje u odnosu na zakonske akte\nGoca 07/10/2015 u 10:27 Odgovorite\nOva vlast, Veljko=Veljo=Radenko=Ljubo=Jelušić , je zagorčala život nama gradjanoma u Čačku, i kada smo mi živi počeli da zavidimo pokojnicima, ovi zlotvori nedaju mira ni tamo. Ljudi su ceo svoj život radili u ovom gradu, kupili su grobna mesta, rodbina održava grobna mesta, sramota je da otimate i na groblju ali nećete dugo. U većini gradova se dobija besplatno grobno mesto , troškovi sahrane i održavanje ali stvarno održavanje.Ovo me nečudi , jedan od njih je uzeo dolare koji je diaspora poslala za izgradnju crkve kod Škole Ratka Mitrović.BOŽE IMALI TE ?\nKaludjer 07/10/2015 u 10:37 Odgovorite\nKaludjer sam u manastiru, nemogu da verujem šta se dešava u našem ghradu. Svi pokojnici su se upokojili i približili Bogu. Niko nema pravo da skrnavi Božiju volju pa i ti bezbožnici ,vladari na ovom svetu u našem gradu.Znamo mi ko u vlasti huli na Boga i našu veru, molimo se za njegovo spasenje ,i da mu Bog oprosti. Sada vam poručujemo i praštamo sa molitvom, OPROSTI IM BOŽE NEZNAJU ŠTA RADE:\ngrdana 08/10/2015 u 22:08 Odgovorite\nHOCETE LI SVE JEDNOG DANA DA NAS PREKOPAVATE,BEZBOZNICI,MALO VAM JE STO ODERETE KOZU KAD PRODAJETE GROBNA MESTA,SAD HOCETE I KOSTI DA PREVRCETE,BAS ME ZANIMA CIJE CE RUKE TO DA RADE


Izvor: Radio Televizija Vojvodine, 10.Feb.2019, 14:05\nPovodom nedavnog usvajanja novog statuta Trepče u kosovskoj skupštini, te straha Srba na KiM da može doći do nasilnog preuzimanja ovog kombinata od strane Albanaca, profesor Pravnog fakulteta u Kosovskoj Mitrovici Duško Čelić kaže da bi Međunarodna arbitraža mogla da bude rešenje, ali da bi nju u tom slučaju trebalo da pokrenu akcionari Trepče.\nČelić je za Prvi program Radio-Beograda, govoreći o novonastaloj situaciji u Trepči, podsetio da je reč o tzv."pobedničkoj >> Pročitaj celu vest na sajtu Radio Televizija Vojvodine << pravdi" koja se demonstrira od strane Prištine od 1999. uz podršku pojedinih zapadnih zemalja koje demonstriraju "svoje licemerje kada je reč o vladavini prava".\nMeđunarodna arbitraža, dodaje, mogla bi da bude rešenje ali, kako kaže, obzirom da je reč o statusnom pitanju koje je pre svega stvar političke prirode moglo bi da se postavi pitanje "ko bi bio tu pasivno legitimisana strana", odnosno ko bi bio tužena strana.\nSmatra da je potrebno iskoristiti sva pravna sredstva za rešavanje ovog problema, uz odgovarajuću ogradu kada je reč o prejudiciranju statusa KiM.\n"Reč je zapravo o klasičnoj konfiskaciji, oduzimanju bez naknade".\n"Ovde je reč o jednoj vrsti nasilja. Imamo sve pravne argumente u našim rukama, Politički nisu na našoj strani, jer većinski zapadni svet podržava Prištinu, ali pravni argumenti su bez svake sumnje", smatra Čelić.\nZa sada nema indicija da bi došlo do nasilnog preuzimanja Trepče od strane Albanaca, kaže direktor RMK Trepča Sever Jovan Dimkić povodom izglasavanja statuta Trepče u kosovskoj skupštini kojim se između ostalog predviđa registracija nove kompanije u skladu sa kosovskim zakonom donetim 2016. godine.\nSEEbiz.eu: Arbitraža moguće rešenje za Trepču, ako je pokrenu akcionari\nVećinu akcija koje Priština može da sprovede protiv "Trepče – Sever" u ovom kombinatu su već iskusili. Direktor Jovan Dimkić smatra da je cilj da se ekonomski uništi model po kojem "Trepča" funkcioniše. Ne očekuje, međutim, i fizičko nasilje. Pravnik dr Duško Čelić smatra da međunarodna...\nPovodom nedavnog usvajanja novog statuta Trepče u kosovskoj skupštini, te straha Srba na KiM da može doći do nasilnog preuzimanja ovog kombinata od strane Albanaca, profesor Pravnog fakulteta u Kosovskoj Mitrovici Duško Čelić kaže da bi Međunarodna arbitraža mogla da bude rešenje, ali da bi...


Pacoli o ukidanju taksi: Kosovo ne može da odbije zahtev SAD - Sputnjik Srbija\nPacoli o ukidanju taksi: Kosovo ne može da odbije zahtev SAD\n16:02 16.01.2019 Preuzmite kraći link\nKosovski vicepremijer i ministar spoljnih poslova Bedžet Pacoli izjavio je, komentarišući zahteve Vašingtona da se ukinu dodatne takse na robu iz centralne Srbije i BiH, da „Kosovo ne može da odbije zahtev SAD“.\nDramatičan govor Haradinaja u kojem ne isključuje hapšenje: Ako me sklone velike sile\nRTK2 na srpskom jeziku prenosi da je Pacoli u emisiji albanskog servisa RTK poručio da će „razgovarati sa premijerom Ramušom Haradinajem o mogućnosti pozitivnog odgovora za SAD“.\nNavodi se da se Pacoli, „govoreći o kosovskoj diplomatiji, požalio da je njegov rad otežan zbog nejedinstva državnih zvaničnika“ i kazao da „različiti stavovi predsednika i premijera o dijalogu sa Srbijom stvaraju nejasnoće“.\nPrema Pacolijevim rečima, „u razgovoru sa Srbijom Kosovo može da napravi izvesne kompromise, koji će se desiti u okviru demarkacije sa Srbijom“, preneo je Tanjug.\nNavodi se da je Pacoli takođe rekao kako se „nada da će se opozicija pridružiti pregovaračkom timu“.


Otkazana turneja ,,orlova'' : Bez Kariba za superligaše - Sportska centrala\nNaslovna Fudbal Otkazana turneja ,,orlova“ : Bez Kariba za superligaše\nOtkazana turneja ,,orlova“ : Bez Kariba za superligaše\n15 jan 2019. 10:36\nFudbalska reprezentacija Srbije sastavljena od igrača iz Super lige, po svemu sudeći neće putovati na turneju na Karibe, gde su trebali da odigraju dve pripremne utakmice, saznaje danas ,,Sportski žurnal“.\nTurneja na Karibima, gde su Orlovi trebalo da odmere snage sa Sent Kitsom i Nevisom 23. i Barbadosom 27. januara neće se ostvariti, jer su organizatori neočekivano naišli na probleme oko zatvaranja finansijske konstrukcije.\nInformacija još nije zvanično potvrđena, nada za odigravanje utakmica postoji, ali šanse su vrlo male i u Fudbalskom savezu Srbije očekuju potvrdu da od puta na egzotičnu destinaciju neće biti ništa.\nOve provere trebale su da posluže selektoru Krstajiću da testira igrače iz domaćeg šampionata, koji su svoje pozive odavno dobili. Prisustvo naših najboljih fudbalera nije bilo moguće, jer je to period kada se igrači nalaze u svojim klubovima, koji nisu obavezni da im dozvole dolazak u nacionalni tim.\nUkoliko se nešto ne promeni, ,,orlovi“ će se u 2019. okupiti prvi put 18. marta na početku priprema za start kvalifikacija za Evropsko prvenstvo 2020. godine.\nGlavna pripremna utakmica zakazana je za 20. mart u Volfsburgu protiv domaćina Nemačke, a pet dana kasnije, ,,orlovi“ će u Lisabonu igrati protiv selekcije Portugalije u premijernom meču kvalifikacija za kontinentalni šampionat.\nMatijašević radi punom parom: Spasiću selektorsko mesto u FSS\nPromene u FSS: Kuljić više nije selektor kadeta\nSaša Ilić dobija funkciju u FSS\nPromovisan novi sportski direktor FSS: Mogu da odem i sutra


U fokusu - Deset pitanja Radomiru Nikoliću - Vesti iz Kragujevca i Šumadije - Pressek.rs\nDeset pitanja Radomiru Nikoliću\nBy pressek, foto:M.J. Četvrtak, 4. april 2019.\nNarodna stranka u Kragujevcu poslala je gradonačelniku Radomiru Nikoliću 10 pitanja, i pozvala ga da odgovori svim građanima Kragujevca. U ovoj stranci kažu da je krajnje vreme da najviši predstavnici grada Kragujevca polože račun svojim sugrađanima.\n- Umesto da gradonačelnik Nikolić bude dostupan i u službi građana, on svoja vrata drži večito zatvorena. Zato mu postavljamo 10 pitanja na koja je, pre svega, dužan da odgovori građanima, navode u Narodnoj stranci.\nOd gradonačelnika zahtevaju odgovore na sledeća pitanja:\n- Koliko iznosi dug grada Kragujevca i kolika su mesečna zaduženja i transferna sredstva koje grad dobija od republičkih vlasti?\n- Zašto se ne poštuju kriterijumi za izbor direktora javnih preduzeća? Poznat je slučaj Nemanje Dimitrijevića, čiji izbor za direktora JKP „Čistoća“ Viši sud u Kragujevcu ocenio kao nezakonit.\n- Zašto grad Kragujevac, suprotno zakonu, nijednom nije raspisala konkurs za sufinansiranje lokalnih medija? Inače, Zakon o infomisanju nalaže da jedinice lokalne samouprave iz budžeta obezbede deo sredstava za ostvarivanje javnog interesa u oblasti javnog informisanja i ta sredstva rasporede na osnovu sprovedenih javnih konkursa, bez diskriminacije.\n- Državna revizorska institucija je utvrdila da je lokalna vlast u Kragujevcu u periodu od 2015. do 2017. godine povećavala subvencije za oko 2 milijarde dinara.\n- Na koji način su utrošene ogromne subvencije za javna preduzeća?\n- Zašto gradska vlast ne razreši sa funkcije Ratka Tomaševića, člana Gradskog veća zaduženog za unapređenje položaja penzionera u lokalnoj samoupravi? Činjenica je da je Tomašević pravosnažno osuđen za izvršenje krivičnog dela Poreska utaja (Čl.229. st.2. Krivičnog zakonika.\n- Zašto grad Kragujevac nije priključen na Koridor 10? Sada smo slepo crevo, u infrastrukturnom smislu.\n- Kada će Narodna biblioteka i FILUM konačno dobiti svoje zgrade?\n- Zašto u planovima gradskih vlasti nema projekata o izgradnji novih Osnovnih škola i vrtića?\n- Zašto se ne ulaže u sportsku infrastrukturu? Da podsetimo, FK Radnički za 4 godine slavi 100-godišnjicu, a svedoci smo da stadion nema ni adekvatan mokri čvor, parking, ni ostalu neophodnu infrastrukturu.\n- Dokle se stiglo sa rekonstrukcijom kragujevačkog Kliničkog centra? Reč je o ustanovi ka kojoj gravitira 2 miliona građana južno od Save i Dunava.\nU Kragujevcu je jutros u 6.45 minuta, na ulici kod Studentskog doma na svet došla zdrava muška beba. Kako su preneli iz kragujevačke Hitne pomoći, sve se dogodilo u sanitetskom vozilu ...\nKoja je rupa na kragujevačkim ulicama „najbolja”, tema je konkursa, koji je raspisao gradski odbor Demokratske stranke u Kragujevcu. Iako je, na prvi pogled, reč o šaljivom konkursu, ...\nProtiv tridesetogodišnjeg Kragujevčanina podneta je krivična prijava zbog sumnje da je sa leđa prišao starijem muškarcu i iz ruke mu istrgao torbicu sa mobilnim telefonom i ličnim ...


On ne igra košarku, već valcer: Greg Popovič nahvalio Jokića i uporedio ga sa legendom ! (VIDEO) | Telegraf - Najnovije vesti\n14. februar 2018 | 11:30\nOn ne igra košarku, već valcer: Greg Popovič nahvalio Jokića i uporedio ga sa legendom ! (VIDEO)\nLepe reči jednog od najvećih trenera svih vremena\nFoto: Guliver/Ronald Cortes/Getty Images\nJokić je Sparsima ubacio 23 poena, uz 13 skokova i 11 asistencija, i četvrti put u sezoni došao do dvocifrenog učinka u tri statističke kolone.\n- Sporo sam otvorio utakmicu, ali sam rekao sebi da moram da budem mnogo agresivniji jer samo tako mogu da pomognem saigračima. To sam i uradio, lep je osećaj ostvariti tripl-dabl - rekao je Jokić posle utakmice u Denveru.\n- Ceo meč je bio neizvestan, San Antonio ima dobar tim, bez obzira što nisu igrali Lenard i Oldridž. Ostvarili smo timsku pobedu, svaki naš igrač dao je doprinos u oba pravca. Skakali smo i poentirali kada je bilo najpotrebnije - dodao je on.\nPohvale na račun igre srpskog centra stigle su od legendarnog trenera San Antonija Grega Popoviča.\n- Jokić kada igra kao da pleše valcer, sposoban je sve da uradi. Zna da asistira, šutne, kreira... Jako pametan igrač. Ima ritam kao Džordž Gervin - zaključio je Popovič, koji je napravio poređenje sa legendarnim "Ajsmenom", koji je igrao za Sparse i Bulse.\nVIDEO - Pogledajte gde je Jokić napravio prve košarkaške korake\nBogdan opustio ruku pred Ol star: Kingsi slavili uz 19 poena Bogdanovića, Karter pokazao kako se kuca u 41. godini! (VIDEO)\nTagovi: Greg Popovič, NBA Liga, Nikola Jokić\nPovreda Vestbruka je noćna mora svih košarkaša: Zglob zvezde Oklahome se jezivo savio (VIDEO)\nTeodosić izblamirao protivnika i kroz noge asistirao saigraču za zakucavanje (VIDEO)\nTrento preti Partizanu, iako su se crno-beli moćno pojačali: Pionir je poprište prve Trinkijerijeve važne bitke u Evrokupu! (VIDEO)\nJokić blizu tripl-dabla, Marjanović lupao blokade sa zemlje i umalo nije upisao dabl-dabl (VIDEO)\nKalinić briljirao u turskom derbiju: Efes pao posle produžetka!


Dan otvorenih vrata organizovao je Sektor preduzetništva PKS u saradnji sa Ministarstvom privrede, Fondom za razvoj, Razvojnom agencijom Srbije i Nacionalnom službom za zapošljavanje.\nRukovodilac grupe Sektora za razvoj MMSPP Ministarstva privrede Aleksandra Vučetić istakla je da se u 2019. sprovodi nekoliko programa finansijske podrške preduzećima i preduzetnicima, koji su kombinacija bespovratnih sredstava iz budžeta i povoljnih kredita Fonda za razvoj i banaka koje posluju u Srbiji.\n- Rekordni iznos bespovratnih sredstava iz budžeta za sprovođenje ovih programa rezultat je velikog interesovanja privrednika. Privrednike pozivamo da se aktivno uključe u ovaj program i da nam se obrate ukoliko budu imali bilo kakva dodatna pitanja ili nejasnoće. Ističemo da su kamatne stope niže nego prethodne godine i relaksirana je procedura odobravanja sredstava kako bi privrednici u što većem broju konkurisali. Ove godine kamata je jedan odsto uz garanciju banke i dva odsto uz ostala sredstva obezbeđenja - istakla je Vučetićeva.\nBespovratna sredstva Ministarstva privrede obezbeđena su kroz tri programa podrške - za razvojne projekte, za početnike u poslovanju i nabavku opreme.\nVeliko interesovanje za edukativnu nedelju PKS\nU okviru programa podsticanja preduzetništva kroz razvojne projekte u 2019. opredeljeno je 500 miliona dinara za bespovratna sredstava: program je kombinacija granta koji čini do 20 odsto investicije dok preostalih 80 odsto čini povoljan kredit Fonda za razvoj. U nameri da se ravnomerno razvijaju svi delovi Srbije, Ministarstvo preduzećima iz najnerazvijenijih lokalnih samouprava odobrava i veće učešće bespovratnih sredstava - do 30 odsto ukupne investicije.\nZa početnike u poslovanju i firme u početnoj fazi razvoja obezbeđeno je 200 miliona dinara bespovratnih sredstava. Program je takođe kombinacija granta koji može činiti 30 odsto investicije i povoljnog kredita Fonda za preostalih 70 odsto ulaganja. I po ovom programu odobrava se veće učešće granta za firme iz nerazvijenih lokalnih samouprava, i to do 40 odsto ukupne investicije.\nProgramom podrške malim preduzećima za nabavku nove opreme u 2019. na raspolaganju je čak milijardu dinara za bespovratna sredstva, i raspisan je javni poziv za partnere u sufinansiranju, odnosno banke i lizing kuće, a sledi i javni poziv za mala i mikro preduzeća, preduzetnike i zadruge, za dodelu bespovratne pomoći. U ovom programu grant može činiti 25 odsto vrednosti opreme, 70 odsto troškova finansiraju partneri kreditom ili lizingom, dok preostalih pet odsto čini učešće samog preduzeća.\nSve informacije i dokumentacija dostupni su na internet stranici Ministarstva privrede. Javni pozivi će biti otvoreni dok se raspoloživa sredstva ne utroše, a najkasnije do 31. decembra 2019. godine.\nDušica Lukić, načelnica Odeljenja za posredovanje zapošljavanju i planiranje karijere NSZ, ukazala je da je ove godine NSZ raspisala javne pozive za privatne poslodavce za 12 programa koji se odnose na dodatno obrazovanje 1.200 lica.\nNa javnim radovima će ove godine biti angažovan i veći broj osoba sa posebnim potrebama, a druga novina su dva nova programa za pripravnike - za mlade sa visokom stručnom spremom i za one sa srednjom stručnom spremom.\nDirektorka Sektora preduzetništva Privredne komore Srbije Branislava Simanić ističe da PKS prvi put organizuje ovakvu vrstu događaja kao što je Dan otvorenih vrata, iako su njena vrata preduzetnicima stalno otvorena.\nDirektorka Sektora preduzetništva PKS Branislava Simanić\n- Otvorena vrata na kojima će svako moći da dobije odgovore na pitanja u vezi sa preduzetništvom biće na dalje organizovana svakog meseca jer bi građanima trebalo pojasniti da finansijska sredstva za početak ili unapređivanje posla nikada nisu bila dostupnija - istakla je Simanićeva, naglasivši da je cilj ovakvih događaja da se svi programi podrške koji su raspisani u 2019. godini predstave preduzetnicima, kao i da oni budu upućeni u aktivnosti i akcije Sektora koje se sprovode poput otvaranja preduzetničkih habova, šaltera, radnih sekcija za žensko preduzetništvo i drugih usluga koje mogu dobiti kao snažnu podršku poslovanju.\n- Programi za koje su raspisani pozivi namenjeni su započinjanju sopstvenog posla, ali i unapređenju poslovanja onima koji već obavljaju poslovnu delatnost - istakla je Simanićeva.


četvrtak, 03 Maj 2012 12:28 Ubijen pljačkaš iz Zenice ?\nPrema našim saznanjima, pljačkaši ipak ne dolaze sa područja Zenice, nego su vještom varkom htjeli zavarati policiju ukoliko ih neko primjeti. Naime, vozila koja su korištena u pljački ukradena su u Orašju i Gradačcu, a imala su tablice vozila iz Zenice. Pošto ubijeni pljačkaš nije odmah identifikovan, pretpostavljalo se da su iz Zenice, ali su dodatne provjere tablica, vrsta vozila i njihovog porijekla utvrdila da se radi o pokušaju prevare. Ranjeni pljačkaš je pobjegao pješice, uz obalu Vrbasa, a trojica nepovrijeđenih su bježali prema Šipovu, gdje su ostavili vozilo. U unakrsnoj pucnjavi pljačkaša i policije prema izjavama očevidaca ispaljeno je više od pedeset metaka, a srećom niko od policijaca nije ranjen, iako je njihovo vozilo "polo" pogođen sa pet metaka iz oružja pljačkaša. Tweet\nBNP:U Mostaru,Jajcu,Puli,Splitu.. BNP na festivalu u Jajcu\n« Na šta se žale osuđenici Uhapšen Kenan Tokalić »\nna vrh Vi ste ovdje: HomeZenicaCrna hronikaUbijen pljačkaš iz Zenice ?


RIS inicira učešće građana u projektima upravljanja vodnim resursima\nUdruženje Regionalne inicijative Srema (RIS) sprovodi projekat finansiran sredstvima Pokrajinskog sekretarijata za urbanizam i zaštitu životne sredine kojim će široj građanskoj javnosti i institucijama od interesa predstaviti kapitalne projekate koji su nastali kao regionalne inicijative u javnom sektoru. Prikazani projekti su u domenu integrisanog upravljanja vodama u regionu Srem sa posebnim aspektom na zaštitu životne sredine, finansirani sredstvima EU i Vlade Vojvodine a koje sprovode sremske opštine u partnerstvu sa Regionalnom razvojnom agencijom Srema (RRA Srem).\nGlavni ciljevi projekta su uključenje civilnog sektora u proces sprovođenja politike regionalnog razvoja i zaštite životne sredine Srema u oblasti korišćenja voda, primenom konkretnih modela učešća građana „zelene stolice“, u međuopštinskim radnim grupama. Ovaj cilj će se ostvariti prezentacijom regionalnih projekata: Integralni sistem navodnjavanja regiona Srem; Zaštita sliva reke Save izgradnjom komunalne infrastrukture prikupljanja, transporta i prečišćavanja otpšadnih voda u regionu Srem; Regionalni sistem vodosnabdevanja „Istočni Srem“ kao i prikazom modela za osnivanje udruženja korisnika voda za navodnjavanje u poljoprivredi u regionu Srem.\nRealizacija ovog projekta u koji će biti uključene sve opštine Sremskog regiona i institucije od interesa AP Vojvodine, treba da doprinese podizanju svesti građana o značaju održivog, integralnog upravljanja vodama. Uključenost predstavnika civilnog sektora u politiku zaštite životne srednie i regionalnog razvoja u Sremu kroz institucionalni okvir upravljanja projektima pri RRA Srem, omogućava veću transparentnosti i uključenosti različitih, lokalnih aktera u proces kreiranja ove praktične politke.


Dodik najavio inicijativu za odbacivanje bonskih ovlašćenja | Novine Toronto\nSrpski član Predsedništva BiH Milorad Dodik izjavio je da će na posebnoj sednici Narodne skupštine Republike Srpske, koja bi trebalo da bude održana početkom novembra, biti predloženo da parlament RS odbaci bonska ovlašćenja visokog predstavnika u BiH kao nezakonita.\nOn je naveo da bi trebalo da budu odbačene i sve odluke koje su visoki predstavnici u BiH doneli na osnovu bonskih ovlašćenja.\n"Neki će reći, zašto baš sada? Baš zato da se ne bi shvatilo da smo mi prihvatili kršenje propisa Dejtonskog sporazuma", rekao je Dodik novinarima tokom današnje posete Srpcu.\nPrema njegovim rečima, istoriji će biti zapisano da su visoki predstavnici "prevarom pokušali da modeliraju politički sistem i to su činili sve do trenutka dok Republika Srpska nije snažno odbacila takav pristup i model visokih predstavnika".\nDodik je ocenio da "oni to sada pokušavaju da legalizuju", ističući da sve što je "oteto i preneto na nivo BiH nema u Ustavu BiH".\n"To je ozbiljan problem njima i mi nećemo odustati od ustavnog pozicioniranja kojeg ima Republika Srpska", istakao je on.\nDodik je najavio da bi posebna sednica trebalo da bude održana oko 5. novembra, dodavši da bi na njoj trebalo da se "pruže odgovori na određene izazove, a ne samo da se priča svede na deklaraciju Stranke demokratske akcije (SDA)".\nTo se, kako je naveo, pre svega odnosi na "ponašanje visokih predstavnika i bezakonje i međunarodni kriminal koji su činili i koji su išli za tim da su RS mimo Dejtonskog sporazuma nametnuli bonska ovlašćenja i koristili ih da bi promenili politički sistem".


Mesto eksplozije u džamiji na severu Avganistana, 8. oktobar 2010.\nU današnjoj eksploziji bombe u džamiji na severu Avganistana poginulo je najmanje 13 ljudi, uključujući guvernera provincije koji je otvoreno istupao protiv Talibana i koji je izbegao najmanje dva pokušaja atentata.\nPolicija je saopštila da se eksplozija dogodila tokom današnje molitve u provinciji Takar i da je tom prilikom poginuo Muhamed Omar, guverner susedne provincije Kunduz. Omar je javno upozoravao na kampanju koju talibanski pobunjenici vode radi destabilizacije severa zemlje i pozvao na pojačanu bezbednost u borbi sa tom pretnjom.\nGuverner provincije Takar Abdul Džabar Takva izjavio je za Glas Amerike da veruje da je meta napada bio Omar, koji je rodjen u provinciji i koji se često molio u napadnutoj džamiji.\nPortparol vlade izjavio je da je bomba bila postavljena ispod prostirke za molitvu i da je eksplodirala ubrzo nakon što se guverner Omar pridružio ostalim vernicima. Izveštaji o broju poginulih su različiti.\nGuverner Takva je rekao da je u eksploziji poginulo najmanje 13 ljudi dok je 32 ranjeno. Portparol ministarstva unutrašnjih poslova naveo je da je u eksploziji ubijeno najmanje 20 ljudi.


Kakve bi sve posledice mogla imati aktuelna dešavanja u Venecueli? - Biznis i Finansije\nHome\tVestiPolitika i društvo\tKakve bi sve posledice mogla imati aktuelna dešavanja u Venecueli?\nKakve bi sve posledice mogla imati aktuelna dešavanja u Venecueli?\nVenecuela je ovih dana glavna vest u svetskim medijima i jedna od najzastupljenijih tema na Svetskom forumu u Davosu. U ovoj zemlji se održavaju masovne demonstracije građana, tokom kojih je političar Huan Gvaido, predsednik parlamenta Venecuele, jedine institucije pod kontrolom opozicije u zemlji, proglasio sebe „prelaznim predsednikom“ te države. Zapadne zemlje koje važe za liberalnije i demokratskije, odnosno u kojima zaista funkcioniše mehanizam smenjivanja vlasti, prihvatile su Gvaida i njegov zahtev da se aktuelni predsednik Maduro povuče, dok su države sa jakim liderima (a manje jakim institucijama), poput Rusije i Turske, pružile podršku “legitimno izabranom predsedniku Venecuele”, mada opozicija dovodi u pitanje i rezultate tih izbora.\nIzgleda da svi imaju svoje mišljenje o tome da li je Maduro diktator koji redovno krši zakone ili legitimno izabrani predsednik, ali ono oko čega je javnost definitivno saglasna je da je ova zemlja u velikim ekonomskim problemima. Stanovništvo je mahom siromašno, inflacija divlja, zdravstvo je u očajnom stanju tako da veliki broj ljudi umire zbog nedostatka lekova a ponekad i struje i vode u bolnicama, građani masovno beže u inostranstvo, a sve se to dešava u zemlji koja leži na najvećim zalihama nafte na svetu, koje očigledno, posle nacionalizacije naftnog sektora, nije umela da iskoristi.\nTo je sigurno jedan od razloga za poslednju pobunu Vencuelanaca ali pitanje je kako će se ona razrešiti s obzirom na činjenicu da trenutno “postoje” dve paralelne vlasti od kojih je svaka priznata od strane nekih velikih sila. No, na Madurovoj strani je ipak i aparat primene sile, odnosno vojska. Poslednji veliki protesti u Venecueli, oni iz 2017. godine, okončani su upravo kada je Nacionalna garda ispaljivala suzavac i gumene metke na demonstrante. Posledica ovog sukoba je 100 izgubljenih života, što predstavnika reda i zakona, što građana.\nAko bi se sada desio sličan scenario niko ne bi mogao da garantuje da Maduro ne bi mobilisao još veću i ubojitiju silu protiv građana.\nDodatna opasnost je mogućnost ozbiljnijeg uplitanja stranih sila, pre svega SAD, ali mala je verovatnoća da će do toga doći pošto su Rusija i Kina čvrsto stale uz Venecuelu i upozorile Ameriku da ne interveniše.\nTržišta kapitala su ponegde već počela da reaguju na mogućnost promene vlasti u ovoj latinoameričkoj zemlji, a ukoliko bi se ona stvarno desila mogli bismo svedočiti velikim promenama na tržištu energenata. Ako dođe do nasilne smene predsednika i ono što je preostalo od venecuelanskog naftnog sektora moglo bi dodatno potonuti, ali ako kojim slučajem Maduro odluči da se mirno povuče i ako na njegovo mesto dođu ljudi koji bi malo bolje vodili ovu industriju, ekonomija Venecuele bi kroz nekoliko godina mogla malo živnuti. U prvom slučaju bi cene nafte skočile, a u drugom, malo verovatnom, bi se vremenom, kako bi raslo snabdevanje iz ove zemlje, snizila.


Nemačka zahvaljuje građanima poreskim olakšicama - Bizlife.rs\nNemačka zahvaljuje građanima poreskim olakšicama\n11:44 Berlin, 07/11/2011\nNemačka kancelarka Angela Merkel izjavila je da je vlada postigla dogovor o poreskim olakšicama u iznosu od šest milijardi evra, kao vid „zahvalnosti” građanima za teret koji podnose zbog još aktuelne dužničke krize u Evropi.\nMerkelova se sinoć obratila novinarima, nakon što su se Hrišćansko-demokratska unija i njeni koalicioni partneri dogovorili da će smanjenje poreza biti sprovedeno u dva koraka, počevši od januara 2013, kada će biti smanjen poreski teret za Nemce sa niskim i srednjim primanjima, prenela je agencija AP.\nPodsećajući da novi zakon mora da bude odobren u parlamentu, kancelarka je najavila da će njena vlada nastaviti da smanjuje javni deficit, ali da se istovremeno oseća obaveznom da nešto vrati građanima.\n„Želimo da se zahvalimo građanima za veliki teret koji su poneli za vreme međunarodne finansijske krize”, rekla je Merkelova za nemačku novinsku agenciju DAPD.\nPoreske olakšice su deo predizborih obećanja nemačke vlade. Prvi korak najavljenih smanjenja poreza desiće se iste godine kada će u Nemačkoj biti održani opšti izbori.\nNemačko ministarstvo finansija očekuje da ovogodišnji prihodi od poreza budu za 16,2 milijarde evra veći u odnosu na raniju prognozu, tako da se procenjuje da će najveća evropska privreda u 2011. na porezima ostvariti 571,2 milijarde evra.\n“Kada bi neko odležao 10 godina robije dobro bi razmislio o svemu”


Galić: Postupanje prema migrantima u skladu sa humanitarnim pravom\nDirektor Granične policije BiH Zoran Galić rekao je danas u Sarajevu da pripadnici Granične policije prema ilegalnim migrantima postupaju u skladu sa zakonima BiH i međunarodnim humanitarnim pravom, uz mjere koje preduzimaju radi očuvanja bezbjednosti granice i građana BiH.\nGalić, koji se sastao sa delegacijom UNHCR-a, na čelu sa regionalnim predstavnikom za jugoistočnu Evropu En Kristin Erikson, istakao je da će Granična policija BiH i dalje aktivno učestvovati u projektima UNHCR-a koji se odnose na ranjive kategorije migranata i tražilaca azila, saopšteno je iz Granične policije, javlja Srna.\nEriksonova je navela da UNHCR sarađuje sa svim organizacionim jedinicama Granične policije BiH, kao i da podržava rad ove policijske agencije.\nNa sastanku su razmijenjene informacije o aktuelnoj situaciji sa migrantima i tražiocima alizila, kao i problemima sa kojima se svakodnevno suočavaju pripadnici Granične policije zbog složenog stanja na granici.\nPorodice poginulih i nestalih u Srebrenici: Ukinuti Sud BiH jer nagrađuje počinioce zločina nad Srbima\tElitne jedinice Vojske i Policije RS: Skandalozna presuda Suda BiH za klanje srpskog dječaka


Mjere produžene do 13. aprila (VIDEO) – Visegradlive.com\nHome / BIH / Republika Srpska / Aktuelnosti RS / Mjere produžene do 13. aprila (VIDEO)\n30. Marta 2020.\tAktuelnosti RS 56 Views\nTe korekcije odnose se na kretanje lica strarijih od 65 godina, pčelare i rad određenih trgovačkih objekata.\n– Nismo htjeli da idemo sa dužim rokovima, želimo da pratimo situaciju i u skladu sa tim donosimo odluke – istakao je Višković, koji je i komandant Republičkog štaba za vanredne situacije.\nOn je rekao da je nakon sjednice Štaba održana i sjednica Vlade na kojoj je donesena odluka o korigovanju odredbe o ograničavanju cijena, te donesena odredba kojom se ograničava marža.\n– Odlučeno je da će marže na osnovne životne namirnice biti postavljene na nivou od 5. marta, te da će biti proširen broj proizvoda – istakao je premijer Srpske.\nVišković je rekao da će iz budžeta Srpske biti isplaćeno 16,5 miliona KM za poreze i doprinose oko 40.000 radnika u oblastima koje su najteže pogođene krizom u vezi sa virusom korona, a da njihovi poslodavci treba da obezbijede neto plate.\nВлада Републике Српске@Vlada_Srpske\nВлада ће за око 40 хиљада радника из области које су највише погођене кризом платити порезе и доприносе на плату – предсједник Владе Републике Српске и командант Републичког штаба за ванредне ситуације Радован Вишковић.\n4:21 PM – Mar 30, 2020\nSee Влада Републике Српске's other Tweets\nVišković je naglasio da će Srpska uputiti 50 tona brašna pomoći za četiri opštine u FBiH u kojima su Srbi većinski narod.\nPremijer Srpske je rekao da će Vlada zatražiti potpuno poštovanje dogovora o kontroli lica koja prelaze granične prelaze, s obzirom da institucije FBiH krše ovaj dogovor.\nPrevious “Promijenjena odluka o cijenama, stariji mogu dva dana napolje”\nNext Iz budžeta 16,5 miliona KM za oko 40.000 radnika (VIDEO)


Prvi potpredsednik Vlade Srbije i ministar spoljnih poslova Republike Srbije, Ivica Dačić, boraviće danas na Kosovu.\nOn će, kako je saopštilo srpsko ministarstvo spoljnih poslova, obići "srpsku kulturnu baštinu na Kosovu i Metohiji pod zaštitom UNESCO-a".\nDaćić će obići manastire i crkve Kosova i Metohije koji su upisani na listu svetske baštine UNESCO-a - Pećku patrijaršiju, crkvu Bogorodice Ljeviške i manastir Gračanicu.\nDačić će svoj boravak na Kosovu iskoristiti kao priliku da razgovara sa srpskim sveštenstvom.\nPoseta ministra spoljnih poslova Srbije Kosovu i Metohiji uslediće tačno nedelju dana nakon posete premijera Vučića.\nDačić je pre skoro tačno godinu dana boravio na KiM-u, u Prištini, kao gost ministarske konferencije Western Balkans 6.


DRUGA RUNDA RAZGOVORA U SKUPŠTINI SRBIJE: Vlast i opozicija u međustranačkom dijalogu! (VIDEO) | Happy BSC portal\nU staroj zgradi Skupštine Srbije održava se druga runda međustranačkog dijaloga vlasti i opozicije uz posredovanje predstavnika Evropskog parlamenta. Prva runda je završena u oktobru. Danas su na razgovore došli poslanici SNS-a, SPS-a, Jedinstvene Srbije, Socijaldemokratske partije Srbije, PUPS-a, Pokreta socijalista, zatim predsednici Nove stranke Zoran Živković i LDP-a Čedomir Jovanović. Uoči početka, predsednica Skupštine Srbije Maja Gojković izjavila je da je zadovoljna odzivom i da nema razloga za odlaganje izbora.


CVIJANOVIĆ: MNOGO POSLA JE URAĐENO, ALI NAMJERAVAMO I JOŠ VIŠE | SRNA\nBANjALUKA, 14. JUNA /SRNA/ - Predsjednik Vlade Republike Srpske Željka Cvijanović istakla je da je finansijska situacija u Srpskoj potpuno stabilna i da su netačni navodi opozicije i pojedinih federalnih medija da Republika ne stoji dobro kada je riječ o budžetu.\nCvijanovićeva je ocijenila da su 2016, 2017. i prva polovina ove godine dobra osnova za dalje kretanje Srpske i nešto čime na finansijskom planu treba biti zadovoljan nakon teškog perioda i problema sa kojima se Republika prije toga borila.\n"Kada je riječ o penzijama, od 1. januara 2016. godine ili otkako smo preveli isplatu penzija na trezor, nema ni dana kašnjenja. Važna stvar je da smo u tom periodu postigli ukupno povećanje penzija od 20 odsto. U julu, prilikom isplate junske penzije, osjetiće se povećanje od dodatnih 2,5 odsto, što čini pomenuto ukupno povećanje od 20 odsto", rekla je Cvijanovićeva sinoć za RTRS.\n"Ponosna sam da smo kao Vlada sa penzionerima dogovorili na koji način ćemo vršiti povećanja. To smo radili da ne ugrozimo cjelokupan sistem plaćanja, a da penzioneri svakih par mjeseci, stalno i u kontinuitetu dobiju određeno povećanje. Dogovorili smo se da se to dešava u više koraka i da su oni sigurni da će sve biti redovno, kao što i jeste", rekla je Cvijanovićeva.\n"Sad smo dodatno povećali penzije za 2,5 odsto, nakon toga će biti još jedna intervencija. Mnogo je važno da naši penzioneri sada znaju i šta su planovi do kraja ove, a šta za narednu godinu. To, ipak, daje jednu vrstu sigurnosti, jer je riječ o mnogo ranjivoj kategoriji i ljudima o kojima treba da vodimo računa", rekla je Cvijanovićeva.\nKomentarišući navode pojedinih federalnih medija o problemima u Srpskoj, Cvijanovićeva je istakla da je Vlada povećala agrarni budžet za podsticaje u poljoprivredi sa 60 na 71 milion KM, te da na tom planu nema nikakvih kašnjenja prema poljoprivrednicima za razliku od Federacije BiH, pa čak i nekih zemalja u okruženju koje su članice EU.\n"Lako je govoriti i podmetati neke laži i netačne informacije, ali očigledno je da se to radi u kontinuitetu kada je u pitanju odnos FBiH i medija iz tog entiteta prema Srpskoj", rekla je Cvijanovićeva.\n"Bitno je da smo sa svim socijalnim partnerima postigli dogovor i riješili dosta onoga što smo definisali kao zajednički cilj. Ostao nam je dio koji se odnosi na konačno potpisivanje memoranduma sa Boračkom organizacijom Srpske /BORS/, kojim će uskoro biti tretirana važna pitanja i koja će predstavljati dodatnu podršku za jednu od boračkih kategorija", najavila je Cvijanovićeva, dodavši da je mnogo urađeno ali da da se namjerava postići još više.\n"Zajedno smo napravili mnogo dobrih rješenja. Imamo zaključen memorandum sa poslovnom zajednicom i Sindikatom, a u narednih par nedjelja imaćemo, kao što sam rekla, i sa boračkom populacijom. Svi oni cijene ono na čemu zajedno rade s Vladom i ono što postižemo je zajednički rezultat za bolju i stabilniju Srpsku", rekla je Cvijanovićeva.\n"Vlada to ne može postići sama već zajedno sa poslovnom zajednicom, Sindikatom, kao i da sasluša ono što o rješavanju određenih pitanja kažu iskusni penzioneri. Imamo plan i mnogo je ugodno kada se stvari rješavaju planski", navela je premijer Srpske.\n"Vrata Vlade sam apsolutno otvorila i svih ovih pet i više godina ona je mjesto komunikacije i svih dogovora", rekla je Cvijanovićeva.\n"Došlo je do određenih rasterećenja i biće ih još kako bi privrednici mogli da zapošljavaju više ljudi, izvršavaju redovno obaveze prema državi i podižu plate. Prihodi Srpske su povećani i zbog povećanja intenziteta i efikasnosti rada naših kontrolnih organa. Mnogo toga u šta smo uložili je počelo da daje rezulate. To nisu pare uzete kao krediti. Mi već dvije i po godine imamo značajno povećanje prihoda", rekla je Cvijanovićeva.\n"Sada radimo nešto drugo. Naš ministar finansija /Zoran Tegeltija/ je upravo bio na nekoliko destinacija s ciljem da pokušamo da Srpska izađe na međunarodno tržište kapitala. To ne radimo jer smo u finansijskoj stisci, već zato što je politički važno da se nađete na tom tržištu sa svojim imenom i prezimenom - kao Republika Srpska", navela je Cvijanovićeva.


Ašanin: Srbija dobija najsavremeniji medicinski centar na Balkanu - B92.net\nDirektor te ustanove profesor Milika Ašanin kaže da æe sa rekonstrukcijom KC Srbija za tri godine dobiti najsavremeniji centar u ovom delu Evrope. Trenutno je u njegovom sastavu 50 zgrada, a zapošljava 1.360 lekara i 4.132 medicinske sestre.\n"Najsavremeniji medicinski centar otvoriæe novu dimenziju našeg zdravstva u kojoj æe lakari raditi u uslovima iznad svetskih standarda, a pacijenti biti leèeni u najkvalitetnijim bolnicama", rekao je direktor Ašanin za dnevni list "Kurir".\nPodsetio je da se upravo u tu ustanovu upuæuju životno ugroženi pacijenti iz cele zemlje, kao i da je svaki treæi njihov pacijent iz unutrašnjosti.\nListe èekanja ne postoje za hitne sluèajeve, naglasio je Ašanin i pojasnio da se te liste sastavljaju za pacijente koji nisu hitni, ali da im se prethodno ukazuje da u sluèaju pogoršanja zdravstvenog stanja treba da doðu odmah.\nNajveæe su liste èekanja na ortopedske operacije i operaciju katarakte, a i tu se, prema reèima direktora, beleže pozitivni trendovi.\nAšanin posebno ukazuje na znaèaj prevencije za oèuvanje zdravlja odnosno zdrav stil života i redovni pregledi kod lekara.\nNaveo je da trud, rad i zalaganje zdravstvenih radnika u KCS tokom svih 365 dana godišnje doživljava kao najveæi uspeh u godini.\nAšanin je ocenio da niko nikad ne pomisli kakvom su stresu svakodnevno izloženi zdravstveni radnici.\n"Pacijenti imaju prava da od nas oèekuju nemoguæe, odnosno da budu neobjektivni, jer je njihovo zdravlje u pitanju. Isto tako molim za razumevanje i poštovanje prema zdravstvenim radnicima koji èesto zanemaruju svoje porodice da bi bili uz bolesnike. Lako je negde slikati telefonom medicinsku sestru, koja možda nije dovoljno ljubazna u nekom trenutku... ne opravdavam, ali molim za razumevanje. Ti ljudi samo u našoj ustanovi obave ili uèestvuju u preko 60.000 operacija godišnje."\nKao plan za 2019. godinu, pored izgradnje novog KCS, vidi nastavak sreðivanja postojeæe infrastrukture.